Mikael Delta: "Είμαι ένας μοναχικός φάρος που στέλνει μηνύματα"\nΔημοσίευση: 16 Νοεμβρίου 2019 20:31\nΣυνεχίζοντας την απόλυτα προσωπική και γι’ αυτό μοναχική πορεία του στην electronica, το κάποτε - και για μικρό διάστημα πέρυσι, κατά την προσωρινή επανένωσή τους- ήμισυ των τόσο πρωτοποριακών Στέρεο Νόβα κυκλοφόρησε πριν λίγο καιρό τον ηχητικό διαλογισμό σε ambient τοπία που έχει τίτλο «Elation».\nΣυνομιλώντας με τον Mikael Delta (ή Μιχάλη Δ) για μουσική είναι αδύνατον να μην εισέλθεις και στο πεδίο της φιλοσοφίας καθώς για εκείνον αυτά τα δύο δεν είναι απλώς άρρηκτα συνδεδεμένα αλλά διαφορετικές εκφάνσεις ενός και του αυτού, ίσως και του μοναδικού, πράγματος.\n* Πόσο και με ποιο τρόπο θα έλεγες ότι είναι διαφορετικό αυτό το album από το προηγούμενό σου, το «Inner City Light»;\nΤο «Elation» είναι ένας δίσκος ο οποίος, πέρα από τη μουσική του φόρμα και τις ηχητικές του αναφορές στο αστικό τοπίο που πάντα με εμπνέει, δονείται σε μυστικιστικά και εσωτερικά πεδία είτε μέσα από κάποιους τίτλους κομματιών είτε από στίχους, όπως, για παράδειγμα, στο «Art In Heaven», στο οποίο η Πολωνή καλή μου φίλη και δημιουργός Katarzyna Kafel απαγγέλλει το «Πάτερ Ημών» στα πολωνικά. Σαφώς αυτό δεν συμβαίνει για να εντυπωσιάσω αλλά γιατί βρίσκομαι σε μια προσωπική πνευματική πορεία, η οποία έχει ως άξονα και τη σχέση μου με τη μουσική. Η μουσική δεν είναι απλώς ψυχοθεραπεία, όπως κάποιοι ισχυρίζονται, είναι μια τρομακτική δύναμη μέσω της οποίας έχω τη δυνατότητα να κατανοήσω το νόημα της ζωής και του Όλου που με περιβάλλει.\n* Είναι μόνον η ιδέα μου ή όντως επιστρέφεις τόσο πολύ όχι μόνο στη φόρμα αλλά και στην προσέγγιση της ambient για πρώτη φορά μετά από πολύ καιρό;\nΣωστά το επισημαίνεις. Όταν αποφάσισα να πειραματιστώ με τις ambient αναφορές, που είναι μια μεγάλη κληρονομιά μου από τη δεκαετία του ’90, είχα στον νου μου να φτιάξω έναν δίσκο electronica ο οποίος να έχει τον ήχο που θέλω να ακούσω σήμερα. Οι άλλοτε αιθέριες και άλλοτε ανοίκειες ατμόσφαιρες του album σε συνδυασμό με τις συναισθηματικές τενούτες του βιολοντσέλου και τα ελάχιστα «απόκοσμα» φωνητικά λειτούργησαν ανυψωτικά, δημιούργησαν επίπεδα μη σκέψης και εσωτερικής ανάτασης, ώστε οι συναισθηματικές καταγραφές να μην δονούνται σε χαμηλές συχνότητες αλλά σε υψηλές, όπως είναι η ευφορία, η αγαλλίαση, η πληρότητα. Πιστεύω ότι έχω συνδέσει με ισορροπία τον «επάνω κόσμο» με τον δικό μας.\n* Επίσης είναι ίσως η πρώτη φορά που υπάρχουν τόσες συνεργασίες σε προσωπικό δίσκο σου. Τι και γιατί σε έκανε να συνεργαστείς με τους δύο άλλους μουσικούς και την ερμηνεύτρια και τι πιστεύεις ότι φέρνει καθένας τους στη μουσική σου που χωρίς αυτούς και αυτήν δεν θα το είχε;\nΤις περισσότερες συνεργασίες τις είχα στο «Halcyon Days», με τρεις ερμηνευτές και πέντε session μουσικούς. Μου αρέσει μερικές φορές να συνεργάζομαι με άλλους δημιουργούς, να ανταλλάσσουμε και να προσφέρουμε μέσα από το ανθρώπινο δυναμικό μας το στίγμα μας, τις ψυχικές και δημιουργικές ποιότητές μας για την πραγμάτωση ενός μουσικού έργου. Για εμένα, η μουσική δεν ανήκει σε κανέναν αλλά, την ίδια στιγμή, είμαι και φύλακας του μουσικού έργου μου, διότι κατά καιρούς έχουν υπάρξει και συνεργασίες μου με ανθρώπους που δεν είχαν δουλέψει ποτέ με τον εαυτό τους, με αποτέλεσμα το εγώ τους και συμπεριφορά τους να παραβιάζει τα όριά μου. Κάθε συνεργασία οφείλει να έχει το σωστό χρώμα στον συνολικό καμβά της δημιουργίας, όπως ακριβώς συνέβη και με την Katarzyna Kafel στο «Art In Heaven». Με τον Μιχάλη Παρίτση ήρθαμε σε επαφή μέσα από κάποια μαθήματα μουσικής παραγωγής που του έκανα, αναγνώρισα και εκτίμησα το ταλέντο του και κάποια στιγμή του πρότεινα να προσθέσει ρυθμικά και μελωδικά ηχοχρώματα σε κάποια tracks. Με τον Autow Nite Superstore ήρθαμε σε επαφή μέσα από ένα remix που μου ζήτησε πέρυσι να του κάνω και αντίστοιχα του έδωσα το ομότιτλο κομμάτι τού «Elation» για να γράψει ελεύθερα κάποια φωνητικά. Δεν μπορώ ωστόσο σε καμία περίπτωση να πω ότι η μουσική μου χωρίς συνεργάτες δεν θα ήταν πλήρης ή θα ήταν«ολιγότερη». Κάθε φορά που ολοκληρώνω έναν δίσκο γνωρίζω πως εκπληρώνω κάτι για το ανώτερο καλό, γι’ αυτό και αυτοπροσδιορίζομαι ως ένα κανάλι σύνδεσης το οποίο συμπράττει με τη δημιουργική ορμή του σύμπαντος. Τα υπόλοιπα είναι απλώς τεχνικές λεπτομέρειες και μέθοδοι.\n* Εξακολουθείς να πιστεύεις στη δημιουργική αλλά και ηχητική δύναμη της electronica όσο και όταν ξεκινούσες;\nΔεν παράγω μουσική κάθε χρόνο, όπως έκανα πριν μια δεκαετία, το προηγούμενο album μου κυκλοφόρησε το ’15. Ασχολούμαι και με άλλες αναζητήσεις όπως είναι το reiki, ο διαλογισμός και οι ενεργειακές θεραπείες, χωρίς με αυτό να εννοώ οτιδήποτε new age καθότι δεν το ασπάζομαι για συγκεκριμένους λόγους. Εξακολουθώ λοιπόν να βιώνω ακόμα τη δημιουργική και ηχητική δύναμη της electronica κάθε φορά που αποφασίζω να συνθέσω το υλικό ενός album, γιατί με παρασύρει η διαδικασία του ανεξάντλητου πειραματισμού την οποία μου δίνει η δημιουργία των ήχων αυτής της μουσικής.\n* Η επανένωση των Σ.Ν. είχε καμία επίδραση τόσο στη δημιουργία όσο και στην υλοποίηση του «Elation» ή όχι;\nΦυσικά και είχε επίδραση, αν και κάποια κομμάτια είχαν γραφτεί πριν από το δίσκο των Σ.Ν. Όλα τα πράγματα συνδέονται εξελικτικά αφού το ένα είναι η συνέχεια κάποιου άλλου. Αυτό όμως, στη συγκεκριμένη περίπτωση, δεν συνέβη συνειδητά.\n* Οι δίσκοι σου -με ελάχιστες εξαιρέσεις, όπως μία σε αυτόν- είναι πλέον αποκλειστικά οργανικοί, το να κάνεις τραγούδια, έστω κομμάτια με φωνητικά, δεν σε ενδιαφέρει καθόλου πια;\nΠοτέ δεν υπήρξα δημιουργός τραγουδιών, με εξαίρεση ελάχιστα σε προσωπικά albums μου. Με ενδιαφέρουν τα τραγούδια, αλλά να είναι γραμμένα με αλήθεια, γιατί βαριέμαι αφόρητα αυτό που συμβαίνει εδώ και πολλά χρόνια στην ελληνική μουσική βιομηχανία. Ούτε όμως ποτέ ήμουν από αυτούς που λένε «έλα να γράψουμε ένα χιτάκι», δεν έχω τέτοια συνείδηση και σχέση με τη μουσική και με το τραγούδι. Αν θα έγραφα σήμερα κάτι φωνητικό, θα έμοιαζε περισσότερο με ύμνο ή προσευχή, όπως ακριβώς συμβαίνει στα δύο φωνητικά κομμάτια του «Elation».\n* Τι σημαίνει «Elation» για εσένα προσωπικά και με ποιο τρόπο προσπαθείς να το μεταφέρεις στον ακροατή;\nΤο «Elation» είναι ένα ολοκληρωμένο δείγμα ηλεκτρονικής μουσικής, στο οποίο υπάρχουν κώδικες και «μυστικά κλειδιά» εσωτερικής αναζήτησης είτε μέσα από τους τίτλους των κομματιών είτε λόγω της τονικότητάς τους αλλά και, όπως προανέφερα, λόγω κάποιων στίχων. Όποιος επιθυμεί, μπορεί να βρει αναφορές που αφορούν μυστικιστικά μονοπάτια αναζητήσεων. Κανένας δεν γνωρίζει, εκτός από τον ίδιο τον δημιουργό, ποια ακριβώς είναι η ιστορία κάθε μουσικού έργου και αυτή είναι η μαγεία του προσωπικού βιώματος. Ένας ακροατής και αναζητητής μπορεί απλώς να αφεθεί στις δονήσεις μιας τέτοιας μουσικής εμπειρίας και να συνδημιουργήσει με τον προσωπικό του συναισθηματικό και πνευματικό τρόπο. Το «Elation» γράφτηκε, ανάμεσα στα άλλα, με αφορμή μια πνευματική εμπειρία που βίωσα στους Δελφούς, γι’ αυτό και επέλεξα για το εξώφυλλο μια φωτογραφία την οποία τράβηξα ο ίδιος στη συγκεκριμένη περιοχή. «Elation» σημαίνει ευφορία, ύψιστη ευτυχία και αναζωογόνηση, χαρά, αγαλλίαση κ.λπ. Στην περίπτωση του συγκεκριμένου δίσκου, είναι ένα λογοπαίγνιο με τη λέξη «Ελέησον» και ναι, για όσους ήδη έκαναν και λίγο χιούμορ με τον τίτλο στο Internet, αυτή η μουσική εμπειρία ζητάει έλεος από τη συμπαντική νοημοσύνη και καλοσύνη την οποία απαξιώνουμε καθημερινά με το περιορισμένο και ανεπαρκές μυαλό μας, με την άρνηση για αλήθεια, θεραπεία και εξέλιξη. Τα δώδεκα κομμάτια του album ζητούν έλεος μέσα από την ιερότητα των ήχων, των συνειδητοποιημένων καθαρών συναισθημάτων, της ενόρασης και της αφυπνισμένης μεταμέλειας, για να μπορέσει έτσι η ανθρώπινη ύπαρξη, η ανθρώπινη ψυχή, να συμφιλιωθεί με τη θεϊκή φύση των πραγμάτων και να επανορθώσει τις όποιες βλάβες έχει υποστεί ο κόσμος που φτιάξαμε μέχρι σήμερα. Ένας κόσμος ο οποίος χάνεται μέσα στη μνησικακία, τις εχθρότητες, τον φόβο και την ανοησία. Νιώθω μεγάλη ευγνωμοσύνη που έχω τη δυνατότητα να θεραπεύομαι με τον ήχο, να εξελίσσομαι ως άνθρωπος και παράλληλα σαν δημιουργός να βοηθώ κάποιους συνανθρώπους μου να ανακουφίζονται και να αφυπνίζονται. Αναφέρομαι, με άλλα λόγια, σε αυτό που αποκαλούμε μουσική, με όλες τις έννοιές της και στον πληρέστερο βαθμό.\n* Είναι δική μου αίσθηση ή με την πάροδο του χρόνου οι δίσκοι σου -και ανεξάρτητα από την φόρμα καθενός- αποκτούν μιαν όλο και μεγαλύτερη πνευματικότητα, που σε αυτόν μάλιστα είναι ακόμα πιο έντονη; Αν ναι, σε τι οφείλεται και τι θέλεις να εκφράσεις αλλά και να επικοινωνήσεις με αυτήν;\nΕίναι ακριβώς όπως το θέτεις, έχω πλέον άλλη σύνδεση με την τέχνη της μουσικής. Απελευθερώθηκα από την αγωνία της νεότητας και της αμυδρής μου ματαιοδοξίας, υπήρξα φιλόδοξος ως νέος αλλά όχι «ψώνιο» σαν δημιουργός. Πάντοτε είχα έναν ηθικό άξονα όσον αφορά στη σχέση μου με τη μουσική και τον ηλίθιο εγωισμό μου. Ο ναρκισσισμός μου έχει αποδυναμωθεί σε μεγάλο βαθμό καθώς είναι βασικό χαρακτηριστικό κάθε καλλιτέχνη. Έτσι πλέον δεν λέω ότι είμαι καλλιτέχνης αλλά αποδέχομαι ότι είμαι ένας μοναχικός φάρος που στέλνει μηνύματα σε όσους ενδιαφέρονται να κρατούν το τιμόνι της ζωής τους με αγάπη και ευθύνη γι’ αυτήν. Η μουσική είναι ένα μεγαλειώδες δώρο του Θεού προς τον άνθρωπο, του το προσέφερε για να μαλακώνει και να θεραπεύει τους πόνους τους οποίους δημιουργεί ο ίδιος με το ανόητο μυαλό του. Η μουσική, ο ήχος, είναι ο λόγος, είναι αυτό που δημιούργησε τους κόσμους. Είναι η πρώτη έκρηξη του φωτός του οποίου είμαστε παιδιά σε προσωρινή δυστυχία. Με τη μουσική συνδεόμαστε με το ασύλληπτο, το κατάφωτο σκότος, τον θείο γνόφο που διαπερνά τα πάντα με μέσο την αμόλυντη καλοσύνη.\n* Πέρα από το ότι η τεχνολογία έχει φυσικά εξελιχθεί πολύ περισσότερο και εσύ είσαι μεγαλύτερος, ωριμότερος και πλουσιότερος σε εμπειρίες, προσεγγίζεις τη σύλληψη και τη δημιουργία ενός νέου album όπως στο ξεκίνημά σου ή έχει διαφοροποιηθεί κατά πολύ;\nΛειτουργώ σαν ένα «σοφό παιδί». Η τεχνολογία με εξιτάρει με τις αλματώδεις παροχές της στο κομμάτι της μουσικής εξέλιξης, παρότι συνήθως καταντάει εκβιαστική, αλλά η προσωπική εμπειρία μου ως ανθρώπου και δημιουργού αναπόφευκτα με καθοδηγεί με διάκριση, λιγότερη συναισθηματική σύγχυση και, επιτέλους, με εσωτερική γαλήνη στην καλλιτεχνική μου έκφραση.\n* Και τα σχέδιά σου σχετικά με το «Elation», τώρα που κυκλοφόρησε αλλά και για τη συνέχεια;\nΤο πλέον άμεσο είναι ότι σήμερα παρουσιάζω ζωντανά ολόκληρο το album στον Φάρο του ΚΠΙΣΝ παρέα με δύο εξαίρετους μουσικούς, τον βιολοντσελίστα Σταύρο Παργινό και την ερμηνεύτρια, κιμπορντίστρια και συνθέτιδα Μαριλένα Ορφανού.\nΜε τις δονήσεις από τον παφλασμό των κυμάτων του γειτνιάζοντος Φαληρικού κόλπου να ενώνονται με τις ηλεκτρονικές συχνότητες των synthesizers στην αέναη αναζήτηση του Mikael Delta για την εσωτερική του, άρα αναπόφευκτα και τη συνολική «κοσμική», αλήθεια...


Ζώδια Σαββάτου 26 Σεπτεμβρίου - AllYou.gr\nΔΙΔΥΜΟΙ: Πρέπει να αποδείξετε τι πραγματικά αξίζετε, για να γίνετε αποδεκτοί από το περιβάλλον σας. Μην αφήσετε την ευκαιρία για ένα ταξίδι να πάει χαμένη που θα σας ανανεώσει ψυχικά και σωματικά.\nΚΑΡΚΙΝΟΣ: Ελέγξτε τις συγκρούσεις που βλέπετε να ταράζουν τη σχέση σας με ένα συνεργάτη. Προσαρμοστείτε στις συνθήκες που επικρατούν και μην τα θέλετε όλα δικά σας.\nΛΕΩΝ: Αντιμετωπίστε τους φόβους σας, εμπιστευτείτε τη διαίσθησή σας και πάρτε αποφάσεις για το μέλλον σας. Μην αφήσετε τους άλλους να σας περιορίζουν και να σας καταπιέζουν.\nΠΑΡΘΕΝΟΣ: Βγάλτε τελείως από τη ζωή σας ότι σας φαίνεται άχρηστο και σας κουράζει. Αναλάβετε τις ευθύνες που σας αναλογούν και μην κάθεστε με σταυρωμένα χέρια.\nΖΥΓΟΣ: Κατανοήστε τις ανάγκες των ανώτερων σας στον εργασιακό χώρο και μην υποκύπτετε στις κρίσεις του συντρόφου σας. Για να μην πλήξετε από ανία, φροντίστε να κάνετε παρέα με ενδιαφέροντα άτομα.\nΣΚΟΡΠΙΟΣ: Μην έχετε τύψεις για πράγματα που σας φορτώνουν άλλοι και τα βάζετε με τον εαυτό σας. Η κρίση ειλικρίνειας ενός δικού σας προσώπου θα σας βοηθήσει να εξηγήσετε στάσεις που δεν καταλαβαίνατε.\nΤΟΞΟΤΗΣ: Μην είστε ευκολόπιστοι και γίνετε στόχος αυτών που καραδοκούν. Ο βαθμός δημιουργικότητας εξαρτάται αποκλειστικά από εσάς. Μην αποφύγετε τις αλλαγές, γιατί θα πρέπει να τις δεχθείτε αναγκαστικά.\nΑΙΓΟΚΕΡΩΣ: Εάν θέλετε να κατέχετε την πρώτη θέση στον επαγγελματικό σας χώρο, αναλάβετε τις ευθύνες σας. Για να αποφύγετε τις αποδοκιμασίες από τους γύρω σας, σταθείτε στο ύψος των περιστάσεων.\nΥΔΡΟΧΟΟΣ: Όπως βρίσκετε χρόνο για να βάλετε τάξη στα συρτάρια σας, έτσι βρείτε και για τις σκέψεις σας. Μην απογοητεύεστε από τους ανθρώπους που συναναστρέφεστε, ότι είχαν σας το έδωσαν.\nΙΧΘΥΣ: Μπορεί ο χρόνος να είναι χρήμα, αλλά πρέπει να τον χρησιμοποιείτε και για τις πνευματικές σας ανάγκες. Για να νιώσετε πιο ξεκούραστοι δώστε πρωτοβουλίες και στους συνεργάτες σας.\nCover photo: Matias Alonso Revelli, Lucerco. Courtesy of the artist


Αναπόσπαστο κομμάτι του μείζονος ελληνικού πολιτισμού, ο κυπριακός πολιτισμός, από την αρχαία εποχή έδωσε δείγματα υψηλής και ποιοτικής παραγωγής.\nΗ από τους αρχαίους χρόνους, η ομιλούμενη αρκαδοκρητική διάλεκτος ή και νότια αχαϊκή αποκαλουμένη μας δίνει ξεκάθαρα την καταγωγή αλλά και το πλαίσιο ανάπτυξης του πολιτισμού της μεγαλονήσου. Πρόκειται για μια διάλεκτο με ομοιότητες με τη μυκηναϊκή ελληνική γλώσσα, που εξελίχθηκε στην κεντρική Πελοπόννησο και την Κύπρο.\nΑπό τότε και ο λόγιος και ο λαϊκός κυπριακός πολιτισμός βάδισαν μαζί με τον υπόλοιπο ελληνισμό σε όλες τις επόμενες εποχές. Ρωμαϊκή περίοδος, βυζαντινή, σύγχρονη.\nΞεφυλλίζοντας την έκδοση της Βουλής των Αντιπροσώπων της Κύπρου «Ο λαϊκός πολιτισμός και η έκφρασή του στη σύγχρονη δημιουργία», συναντά κανείς σε συντομία όλο τον πλούτο των λαϊκών δημιουργημάτων της Κύπρου.\nΤο θέατρο πάντα είχε προτεραιότητα στον ελληνικό πολιτισμό. Έτσι κι εδώ. Σημειώνει ο Γιάννης Κατσούρης πως το λαϊκό θέατρο στην Κύπρο, ξεκινά από τον «αγώνα» των ποιητάρηδων, όταν δύο από αυτούς ανέβαιναν σε δύο καρέκλες ή σ’ ένα τραπέζι και αφηγούνταν μια ιστορία με δίστιχα απαντώντας ο ένας στον άλλο. Αυτό ήταν μια μορφή πρωτόγονου θεάτρου. Ακολούθησαν με το πέρασμα των χρόνων και λαϊκές παραστάσεις, στην κατεύθυνση του κυπριακού λαϊκού θεάτρου που οργανώθηκε σιγά – σιγά, αποκτώντας τους δικούς του λαϊκούς συγγραφείς, λαϊκούς ηθοποιούς κ.ο.κ.\nΠρώτος απ’ όλους αναφέρεται ο λαϊκός θεατρικός συγγραφέας Παύλος Λιασίδης που έγραψε στο κυπριακό ιδίωμα, αλλά και ο Αδάμος Γαλανός που έγραψε και σε ιδίωμα αλλά και στην πανελλήνια γλώσσα, ακόμα και στην καθαρεύουσα. Ο Λιασίδης είναι η πιο εμβληματική μορφή του κυπριακού λαϊκού θεάτρου. Απλός άνθρωπος από την κωμόπολη της Λύσης, έγραφε θεατρικά έργα χωρίς κανένας να του έχει δώσει κάποια γνώση ή κατεύθυνση. Έγραφε στη γλώσσα του, στην κυπριακή διάλεκτο. Κι όταν ζήτησε από ένα σωματείο στο χωριό του να του δώσουν χαρτιά για να γράφει γιατί αυτά που είχε δεν τον έφταναν, του το αρνήθηκαν, λέγοντάς του πως δεν είναι σε θέση αυτός ο αγράμματος να γράψει θέατρο. Έτσι λοιπόν ο Λιασίδης κατέφυγε στον φιλόλογο και κριτικό Κώστα Προυσή στη Λευκωσία που τον προμήθευσε με το αναγκαίο υλικό. Αρκετά έργα του σώζονται μέχρι σήμερα, ενώ κάποια άλλα χάθηκαν.\nΕφόσον λοιπόν υπάρχει η πρώτη θεατρική ύλη, δηλαδή το έργο, λογικό ήταν να οργανωθούν θίασοι που παρουσίαζαν στο κυπριακό κοινό τα «δικά» τους έργα σε μια γλώσσα και άλλα στοιχεία (σκηνογραφία, μουσική, ήθος και ατμόσφαιρα) οικεία.\nΕκεί, γύρω στα 1920, όταν το ρεύμα των προοδευτικών ιδεών φθάνει και στην Κύπρο, αρχίζουν παντού να δημιουργούνται συντεχνίες, εργατικά σωματεία και μορφωτικοί σύλλογοι. Στο πλαίσιο του αγώνα που κάνουν όλες αυτές οι ενώσεις να προσελκύσουν κόσμο στις τάξεις και τις δραστηριότητές τους, το θέατρο θεωρήθηκε ένα σημαντικό εργαλείο και για την προσέλκυση κοινού, αλλά και για την παρουσίαση μέσω των έργων και παραστάσεών τους των νέων, προοδευτικών ιδεών. Καταμετρά ο Γ. Κατσούρης, σε μία μόνο χρονιά, το 1943 και εν μέσω Β’ Παγκοσμίου Πολέμου, περί τις πεντακόσιες ογδόντα παραστάσεις οργανωμένες από αγρότες, εργάτες και αυτοτελή εργατικά σύνολα. Εδώ, μαζί με τα λαϊκά κυπριακά έργα, περιελάμβαναν στο ρεπερτόριό τους και λόγια, ξένα έργα σε μετάφραση, που έφεραν και κάποιο μήνυμα για την αδικία, την αντίθεση φτωχών και πλούσιων κ.λπ.\nΜε την ευκαιρία της θεατρικής παράστασης, υπήρχε σύναξη λαού, συζήτηση, «διαφώτιση» και οργάνωση του αγώνα. Σε όλες τις πόλεις, και κυρίως στη Λευκωσία, υπήρχαν εργατικοί θίασοι οικοδόμων, κουρέων, τυπογράφων, υποδηματοποιών κ.λπ. Κάποιοι από αυτούς τους λαϊκούς θεατρίνους μάλιστα στα χρόνια του ’60 έγιναν επαγγελματίες ηθοποιοί.\nΟ λαϊκός πολιτισμός στην Κύπρο έχει και άλλα πολλά πεδία γόνιμης δημιουργίας. Υπάρχουν πάντα οι ποιητάρηδες της Κύπρου, τα παραδοσιακά κεντήματα και υφαντά, οι ενδυμασίες, οι λαϊκές ζωγραφιές, η μουσική, τα τραγούδια, η λαϊκή χαρακτική και βέβαια η δημοτική ποίηση.\nΤο θέατρο όμως ως η τέχνη που περιλαμβάνει όλες τις άλλες αναπτύχθηκε γρήγορα μέσα από την αυθόρμητη δημιουργία απλών ανθρώπων, λαϊκών καλλιτεχνών, ώστε να περάσει αργότερα στη λόγια, την έντεχνη μορφή του έως σήμερα, με τον σπουδαίο Θεατρικό Οργανισμό Κύπρου αλλά και άλλες σημαντικές θεατρικές μονάδες του νησιού.\nΤο κυπριακό λαϊκό θέατρο εν κατακλείδι δημιούργησε και βάδισε πάντα μέσα και παράλληλα με το πανελλήνιο ρεύμα των δημιουργών και δημιουργημάτων δίνοντας καρπούς εξαιρετικούς.


Λίγο πριν… το mea culpa ο Κατρούγκαλος: Ορθώς... - Star.gr\nΠΟΛΙΤΙΚΗ - ΟΙΚΟΝΟΜΙΑ Παρασκευή, 4 Νοεμβρίου 2016, 15:31\nΛίγο πριν… το mea culpa ο Κατρούγκαλος: Ορθώς διαμαρτύρονται οι συνταξιούχοι για τα μέτρα μας!\nΕίπε ωστόσο ότι τα μέτρα της κυβέρνησης ήταν απλά «η σταγόνα που ξεχείλισε το ποτήρι»\nΛίγο πριν το… mea culpa βρέθηκε ο Γιώργος Κατρούγκαλος, ο οποίος είναι από τα φαβορί προς αποχώρηση όταν γίνει ο ανασχηματισμός.\nΜιλώντας στη Βουλή στο πλαίσιο ερώτησης για το ασφαλιστικό, ο υπουργός Εργασίας δικαίωσε τους συνταξιούχους που διαμαρτύρονται για τα μέτρα της κυβέρνησης, συμπληρώνοντας ωστόσο ότι οι προηγούμενες κυβερνήσεις είχαν πάρει περισσότερα!\n«Οι συνταξιούχοι έχουν κάθε λόγο να διαμαρτύρονται. Τα δικά μας μέτρα ήταν η σταγόνα που έκανε το ποτήρι να ξεχειλίσει» είπε χαρακτηριστικά ο κ. Κατρούγκαλος, ο οποίος έδειχνε… έξαλλος με τη Δημοκρατική Συμπαράταξη που κατέθεσε την ερώτηση με θέμα «Το Ασφαλιστικό δεν λύνεται με περικοπές, ψέματα και προαπαγάνδα».\n«Δεν ντραπήκατε να καταθέσετε την ερώτηση; Το ΠΑΣΟΚ έχει την ευθύνη για την δημιουργία των δομικών αιτιών της κρίσης. Εμείς επιβάλαμε τη μικρότερη δυνατή προσαρμογή. Κλέψατε 44 δισ. ευρώ από τις τσέπες των συνταξιούχων. Στα 1,1 δισ. ευρώ ανέρχονται οι συνέπειες του δικού μας νόμου και στα 698 εκατ. ευρώ οι μετέπειτα παρεμβάσεις στο νόμο» σημείωσε ο κ. Κατρούγκαλος, ο οποίος κατηγόρησε τις προηγούμενες κυβερνήσεις πως «μας παρέδωσαν ένα σύστημα χρεοκοπημένο, το στήσαμε στα πόδια του και είμαστε περήφανοι».


Μεντβέντεφ - Τιμ: Φινάλε με νέο "βασιλιά" του ATP Finals στο Λονδίνο (vids) | Gazzetta\nΜεντβέντεφ - Τιμ: Φινάλε με νέο "βασιλιά" του ATP Finals στο Λονδίνο (vids)\nΑντώνης Πατσούρας 22 Νοεμβρίου 2020 - 14:09\nΠροβάδισμα στις νίκες ο Τιμ\nΤον 25ο τενίστα που θα κατακτήσει το ATP Finals στα 50 χρόνια της ιστορίας του θα μάθουμε το βράδυ της Κυριακής.\nΣτο Λονδίνο και στην O2 Arena θα ξεκινήσει στις 20:00 (Cosmote Sport 6) ο 50ος τελικός της ιστορίας του τουρνουά και για τον τίτλο θα παλέψουν ο Ντανίλ Μεντβέντεφ και ο Ντομινίκ Τιμ.\nΕίναι η τελευταία φορά που το Λονδίνο (2009-2020) "φιλοξενεί" το ATP Finals αφού από το 2021 θα μεταφερθεί στο Τορίνο αλλά πριν μας ... αποχαιρετήσει θα αναδείξει νέο "βασιλιά" αφού κανείς από τους φιναλίστ δεν έχει κατακτήσει το τρόπαιο.\nΈως το 2019 η λίστα των νικητών συμπεριλάμβανε 24 τενίστες με πρώτο τον Ρότζερ Φέντερερ (6 τίτλους) και έσχατο τον Στέφανο Τσιτσιπά ο οποίος κέρδισε το 2019 στον τελικό με τον Τιμ.\nΕάν τον τίτλο πάρει ο Ντομινίκ Τιμ, στον 2ο συνεχόμενο του τελικό, θα είναι ο πρώτος Αυστριακός που θα τα καταφέρει ενώ εάν κερδίσει ο Ντανίλ Μεντβέντεφ θα είναι ο 2ος Ρώσος μετά από το 2009 και τον Νικολάι Νταβιντένκο.\nΕάν το όνομα του Μεντβέντεφ γραφτεί στη λίστα με τους νικητές το Λονδίνο θα έχει πρώτο νικητή Ρώσο (2009) και τελευταίο πάλι Ρώσο (2020). Ο Μεντβέντεφ είναι ο 3ος Ρώσος που θα παίξει σε τελικό μετά από τους Νταβιντένκο (2008, 2009), Καφέλνικοφ (1997).\nΟ Ντομινίκ Τιμ που είναι στο Νο3 της παγκόσμιας κατάταξης έφτασε στον τελικό κερδίζοντας στον ημιτελικό τον Νόβακ Τζόκοβιτς και ο Ντανίλ Μεντβέντεφ (Νο4) τον Ράφα Ναδάλ.\nΟ Ρώσος είναι ο μοναδικός αήττητος αφού είχε 3-0 στον όμιλο (Σβάρτσμαν, Ζβέρεφ, Τζόκοβιτς) ενώ ο Τιμ έπαιξε με τους Τζόκοβιτς, Ναδάλ, Τσιτσιπά και Ρούμπλεφ και ηττήθηκε από τον τελευταίο σ' αδιάφορο βαθμολογικά παινχίδι.\nΟι δυο τους έχουν "συναντηθεί" 4 φορές και ο Τιμ έχει 3-1 νίκες.\nΜέσα στο 2020 έπαιξαν στον ημιτελικό του US Open με τον Τιμ να επικρατεί με 3-0 σετ του Μεντβέντεφ ο οποίος έως τότε είχε 5-0 νίκες και 15-0 σετ!\nΟ Ρώσος έχει κερδίσει με 6-3, 6-1 στον προημιτελικό του Rogers Cup 2019 και ο Αυστριακός επικράτησε με 6-4, 6-0 στον τελικό του Barcelona Open 2019 και με 6-2, 3-6, 7-6 (2) στον προημιτελικό στην Αγία Πετρούπολη το 2018.\nΟ Ντομινίκ Τιμ έχει παίξει σε τελικούς Grand Slam (1 τίτλος), σε Masters (1 τίτλος) και σε ATP Finals. O Ντανίλ Μεντβέντεφ έχει 0/1 σε τελικό Grand Slam και 3 τίτλους Masters.\nΣτο 2020, ο Ρώσος έχει 1 τίτλο (Paris Masters) και 27-10 νίκες και ο Αυστριακός έχει κερδίσει το US Open και έχει 25-8.\nΣυνολικά ο 27χρονος Τιμ έχει 17 τίτλους σε 27 τελικούς και ο 24χρονος Μεντβέντεφ έχει 8 σε 14.


ΕΝΟΙΚΙΑΖΟΜΕΝΑ ΔΙΜΑΕΡΙΣΜΑΤΑ "PARIS VILLAGE" - ΧΡΑΝΟΙ ΜΕΣΣΗΝΙΑΣ | MagicMessinia.Gr\nYou are here: Home / Στοιχεία / Χράνοι - Επισκοπή - Άγιος Ανδρέας / ΕΝΟΙΚΙΑΖΟΜΕΝΑ ΔΙΜΑΕΡΙΣΜΑΤΑ «PARIS VILLAGE» – ΧΡΑΝΟΙ ΜΕΣΣΗΝΙΑΣ\nΕΝΟΙΚΙΑΖΟΜΕΝΑ ΔΙΜΑΕΡΙΣΜΑΤΑ «PARIS VILLAGE» – ΧΡΑΝΟΙ ΜΕΣΣΗΝΙΑΣ\nΉταν καλοκαίρι του 1984, όταν το ζεύγος του Πάρι & της Ντίνας Ευσταθίου, με τα μικρά τότε παιδιά τους, επισκέφτηκαν για πρώτη τους Χράνους. Και αγάπησαν τον τόπο με την πρώτη μάτιά , ένα τόπο φιλόξενο καλά φυλαγμένο από το σύγχρονο τρόπο ζωής. Και επιθύμησαν κάποτε να μπορέσουν να μείνουν εκεί….\nΠέρασαν 10 χρόνια μέχρι το όνειρο τους να γίνει πραγματικότητα. Το 1994 αγοράστηκε ο ελειώνας που σήμερα είναι χτισμένο το Paris Village και με περισσή αγάπη, φροντίδα και μεράκι, τον Ιούλιο του 1996 το Paris Village άνοιξε τις πύλες του να δεχτεί όλους όσους, από τότε μέχρι σήμερα έχουν θελήσει να γνωρίσουν τη Μεσσηνιακή γη, και να μας εμπιστευτούν το πολύτιμο χρόνο των διακοπών τους.\nΑπό τότε και μέσα στα χρόνια που πέρασαν, με πολλούς από εσάς δημιουργήσαμε δυνατές φιλίες, είδαμε τα παιδιά σας να μεγλώνουν χρόνο με το χρόνο, είδατε κι εσείς τη δική μας οικογένεια να μεγαλώνει. Γιατί το ξενοδοχείο Paris Village για εμάς, δεν είναι μόνο μια επιχείρηση. Είναι το σπίτι μας!\nΠερνάμε τη μισή ζωή μας σε αυτό, και όπως κι εμείς, έτσι κι εσείς, θέλουμε να νοιώθετε άνετα και οικεία μέσα σε αυτό.\nΜέσα σε ένα οικογενειακό και απολύτως προσωποποιημένο περιβάλλον, μέσα στη μικρή γειτονία μας, γνωριζόμαστε, κάνουμε νέους φίλους, χαλαρώνουμε, διασκεδάζουμε, αποκτάμε μια νέα σχέση με τον εαυτό μας και τη φύση.\nΣήμερα, εμείς τα παιδία (και τα εγγόνια!) του Πάρι και της Ντίνας, έχοντας μαθητεύσει δίπλα σε άξιους γονείς, συνεχίζουμε την παράδοση που δημιούργησαν, έχοντας τους στο πλευρό μας ηθικούς και έμπρακτους συμπαραστάτες. Και ευχόμαστε, ελπίζουμε και προσπθούμε να μπορέσουμε να πάμε την αγάπη όλων μας για αυτόν τον τόπο λίγο πιο πέρα…μέσα στις καρδιές όλων σας!\nΚαλώς ήρθατε στη Μεσσηνία! Καλώς ήρθατε στο ξενοδοχείο Paris Village!


Ανατροφή παιδιών: Όταν το «σταμάτα» σημαίνει όντως «σταμάτα» | imommy\nimommy.gr • Παιδί • Ανατροφή παιδιών: Όταν το «σταμάτα» σημαίνει όντως «σταμάτα»\nΑνατροφή παιδιών: Όταν το «σταμάτα» σημαίνει όντως «σταμάτα»\nΠαιδί | 14 Ιουλίου 2021 | 17:10 | iMommy Team\nΤι πρέπει να ξέρουν οι γονείς πριν χρησιμοποιήσουν τη συγκεκριμένη λέξη;\nΗ ανατροφή ενός μικρού παιδιού δεν είναι πάντα εύκολη υπόθεση. Όταν λοιπόν τα παιδιά είναι πολύ μικρά και μαθαίνουν ότι έχουν φωνή, θέλουν να τη χρησιμοποιήσουν. Έτσι δοκιμάζουν τα όριά τους και δεν είναι πάντα οι καλύτεροι ακροατές. Στα παιδιά νηπιακής ηλικίας αρέσει η εξερεύνηση και η περιπέτεια. Και παρόλο που όλα αυτά λειτουργούν ευεργετικά για αυτά, καθώς μαθαίνουν, ανακαλύπτουν και παίζουν, μπορεί να μπουν σε καταστάσεις που δεν είναι πάντα ασφαλείς. Αυτός είναι και ο λόγος για τον οποίο είναι σημαντικό να μάθουν να ακούνε τους γονείς και να καταλαβαίνουν ότι όταν λένε «όχι» ή «σταμάτα» το εννοούν.\nΗ λέξη «σταμάτα» βεβαίως δεν αφορά μόνο το φαγητό αλλά και διάφορες άλλες καταστάσεις. Εάν ένα μικρό παιδί τρέχει έξω και πηγαίνει προς το δρόμο, η μαμά χρειάζεται να ξέρει να το σταματήσει για να το προστατεύσει. Ωστόσο, αυτό ίσως να μην ενδιαφερθεί να ακούσει και να συνεχίσει να κάνει αυτό που θέλει. Τότε λοιπόν τι κάνουμε;\nΠρώτα από όλα είναι σημαντικό νμα κατανοήσουμε γιατί γίνεται αυτό.\nΥπάρχουν πολλοί λόγοι για τους οποίους ένα παιδί δεν παίρνει στα σοβαρά την μαμά και τον μπαμπά. Σύμφωνα με τους επιστήμονες, ο πιο προφανής λόγος είναι επειδή αισθάνεται ότι «έχει καλύτερα πράγματα να κάνει». Ένα παιδί είναι αθώο και αφελές και τείνει να μην ακούει επειδή εμπλέκεται σε άλλες δραστηριότητες που θεωρεί πιο σημαντικές. Επίσης, μπορεί να δοκιμάζει τα όρια και να θέλει να δει πότε νευριάζουν οι γονείς του.\nΗ συνέπεια είναι το «κλειδί»:\nΌπως και οτιδήποτε σχετίζεται με τα παιδιά, η συνέπεια είναι το μυστικό. Οι γονείς είναι σημαντικό να θέσουν όρια στο παιδί τους όσο αυτό είναι ακόμα μικρό και εάν θέλουν να γνωρίζει τη λέξη «σταμάτα» πρέπει να αποφεύγουν την υπερβολική χρήση της. Μάλιστα, καλό είναι να τη χρησιμοποιούν όταν όντως τίθεται κάποιο ζήτημα ασφαλείας. Επίσης, είναι φρόνιμο να εξηγούν στον μικρό ή στην μικρή τον λόγο που τους λένε να μην κάνουν κάτι. Να τα κάνουν να κατανοήσουν γιατί τους βάζουν φρένο.\nΤο παιχνίδι σύμμαχος\nΈνα παιδί θέλει να παίξει και να διασκεδάσει. Οπότε τι καλύτερο από το να μάθει να κάνει πράξη το «σταμάτα» μέσα από το παιχνίδι; Ένα χαρτόνι και μερικοί μαρκαδόροι όπου θα ζωγραφήσει τη λέξη και θα δοθεί η σημασία της είναι μια καλή αρχή προκειμένου να μπει στο κλίμα και να αρχίσει να δίνει μεγαλύτερη σημασία σε όσα του λένε οι γονείς του.


Colpo grosso με Τέπιτς-Ζήση! | Onsports.gr\nhome OpinionΣ. ΒετάκηςColpo grosso με Τέπιτς-Ζήση! Κοινοποιήστε\nColpo grosso με Τέπιτς-Ζήση!\tΔημοσίευση: Παρασκευή, 23 Σεπτεμβρίου 2011 15.28\nΝτόμινο με κεντρικό πρόσωπο τον Μιλένκο Τέπιτς και συμμετέχοντες τον Παναθηναϊκό, τον Ολυμπιακό, την Σιένα, τη Κάχασολ, τον Σαρούνας Γιασικεβίτσιους και τον Νίκο Ζήση στήνεται τις τελευταίες ώρες!\tΟ Σέρβος γκαρντ δεν είναι καθόλου βέβαιο ότι θα καταλήξει στην Κάχασολ με την οποία βρέθηκε πάρα πολύ κοντά. Εξακολουθεί να βρίσκεται, όμως ενώ έχει συμφωνήσει με τον Παναθηναϊκό για το μέγεθος της αποζημίωσης του, δεν ολοκληρώνει τη συμφωνία του με την ισπανική ομάδα. Η κωλυσιεργία του Τέπιτς δημιούργησε τις τελευταίες ώρες τη φήμη ό,τι ο παίκτης μπορεί να καταλήξει στον Ολυμπιακό, κάτι που οι «πράσινοι» δεν ήθελαν να συμβεί και να βρεθούν να έχουν πληρώσει έστω κι ένα σεντ παίκτη του «αιώνιου» αντιπάλου. Η ιστορία του Βολκόφ, αποτελεί οδηγό και υπό μια έννοια «εφιάλτη» και γι’ αυτό ζήτησαν από τον παίκτη να υπογράψει συμφωνία που θα τους απαλλάσσει από οποιουδήποτε μεγέθους αποζημίωση αν συνεχίσει την καριέρα του στην Ελλάδα.\nΤι κάνει νιάου-νιάου στα κεραμίδια; Μα, ο Ολυμπιακός, που είναι η μοναδική ομάδα που θα μπορούσε να δώσει χρήματα ανάλογα της Κάχασολ. Σίγουρα πάντως ακόμη κι αν ενδιαφερόταν, σε καμία περίπτωση δεν θα κάλυπτε ολόκληρο το συμβόλαιο του (σύμφωνα με το οποίο έχει λαμβάνειν για την ερχόμενη σεζόν 1.000.000 ευρώ!).\nΩστόσο φαίνεται πως ο Ολυμπιακός εμπλέκεται στην υπόθεση Τέπιτς. Όχι άμεσα. Έμμεσα και υπό προϋποθέσεις. Για την ακρίβεια υπό μίας και μόνο προϋπόθεσης και απλά περιμένει τις εξελίξεις, τις οποίες δεν χειρίζεται εκείνος.\nΟ Τέπιτς, είναι εδώ και καιρό γνωστό πως έχει συμφωνήσει με την Καχασόλ. Θα περίμενε κανείς ότι έξι μέρες μετά το Ευρωμπάσκετ, θα είχε πλέον υπογράψει . Όμως καθυστερεί και ταυτόχρονα καθυστερεί την προσθήκη στο ρόστερ του Παναθηναϊκού του Σαρούνας Γιασικεβίτσιους, για τον οποίο ο Ζέλιμιρ Ομπράντοβιτς είπε πριν από λίγο ότι «τον περιμένουμε»!\nΣτην πραγματικότητα βεβαίως ο ΠΑΟ δεν περιμένει τον «Σάρας», αλλά τον Τέπιτς που με τη σειρά περιμένει κάτι άλλο. Τι ακριβώς; Ο ατζέντης του, Μίσκο Ραζνάτοβιτς αναζητεί μια καλύτερη προοπτική για τον πελάτη του. Ποια είναι αυτή; Όχι πάντως ο Ολυμπιακός. Η πληροφορία είναι πως η καλύτερη προοπτική ακούει στο όνομα Σιένα, με στόχο να αποδεσμευτεί παράλληλα ο Νίκος Ζήσης και αυτομάτως να ντυθεί στα ερυθρόλευκα. Ο Ραζνάτοβιτς ψάχνει να βρει τρόπο ώστε να γίνει η συμφωνία μεταξύ του Τέπιτς και της Σιένα, προκειμένου ο Μινούτσι να δεχτεί την αποδέσμευση του Ζήση και να τον αποκτήσει ο Ολυμπιακός, που εκδήλωσε ενδιαφέρον για το Έλληνα διεθνή πολλές φορές και φυσικά στο πρόσφατο παρελθόν.\nΑν οι προσπάθειες δεν ευοδωθούν, τότε ο Τέπιτς (ο οποίος προσφάτως στο Νόβισαντ σε συνάντηση που είχε με συμπαίκτες του στον ΠΑΟ είπε ότι παραμένει αναποφάσιστος στην πρόταση για μείωση των αποδοχών του κατά 40%) θα καταλήξει στην Κάχασολ. Εκτός κι αν περιμένοντας να ολοκληρωθεί το «κόλπο γκρόσο» με τη Σιένα, τον Ζήση και τον Ολυμπιακό, εμφανιστεί άλλη ομάδα. Κάτι που μοιάζει δύσκολο αν όχι απίθανο! Όμως ποτέ δεν ξέρεις...\nΥ.Γ.1: Ο Μινούτσι με τον Πιανιτζιάνι εξετάζουν και άλλες περιπτώσεις, ενώ είναι απογοητευμένοι από τον νεοαποκτηθέντα, Σάμερς. Η υπόθεση όπως γίνεται αντιληπτό είναι περίπλοκη και θα λειτουργήσει ως ντόμινο. Οπότε αν ένα «κομμάτι» χαλάσει τη… σειρά, η υπόθεση δεν θα ολοκληρωθεί με αυτόν τον πρωτότυπο στα ελληνικά χρονικά, τρόπο.\nΥ.Γ.2: Και μια είδηση επί του… πιεστηρίου που λέμε εμείς οι «εφημεριδο-αναθρεμμένοι»: Ο Κιθ Λάνγκφορντ είχε άγριο καυγά με τον προπονητή της Χίμκι, Ρίμας Κουρτινάιτις και όπως όλα δείχνουν θα φύγει παρά το τεράστιο (διετές) συμβόλαιο που υπέγραψε την Άνοιξη. Τα παλιά, καλά, χρόνια η είδηση θα έβαζε φωτιά στην ελληνική αγορά, όμως πλέον απλά αποτελεί ενημερωτική πληροφορία.\tΠροΤΙΜΟΥΜΕ τους Έλληνες επιχειρηματίες που μας προΤΙΜΟΥΝ


Being | Πως το περπάτημα μπορεί να γίνει ένας εξαιρετικός τρόπος απώλειας βάρους\n4 Posted by Being - June 16, 2021 - Motivation\nΌταν πρόκειται για στρατηγικές προπόνησης απώλειας βάρους, το περπάτημα είναι εντελώς υποτιμημένο. Ήρθε η ώρα να το αλλάξουμε. Έχει πολλά να προσφέρει το περπάτημα συμπεριλαμβανομένου ότι δεν χρειάζεται να φοράτε αποκλειστικά αθλητικά ρούχα, δεν χρειάζεται να πάτε στο γυμναστήριο, ενώ δεν απαιτείται εκπαίδευση σε αυτό.\nΌχι μόνο μπορείτε να χάσετε βάρος κάνοντάς το, αλλά όσο περισσότερο ζυγίζετε, τόσο πιο εύκολο θα είναι να χάσετε κιλά, επισημαίνει ο προπονητής Michele Stanten, ιδρυτής του MyWalkingCoach.com και συγγραφέας του The Walking Solutions.\nΤο πόσο βάρος μπορείτε να χάσετε με το περπάτημα ποικίλλει από άτομο σε άτομο, αλλά ειναι εφικτό να χάσετε αρκετά κιλά εντός οκτώ εβδομάδων από την έναρξη μιας ρουτίνας περπατήματος.\nΓια να κάνετε το περπάτημα πραγματικά αποτελεσματικό πρέπει να λάβετε υπόψη κάποια πράγματα.\nΔεν υπάρχει μαγική φόρμουλα για πόσα βήματα, χλμ ή ώρες πρέπει να περπατήσετε για να χάσετε το βάρος που θέλετε. Ξεκινώντας, το κλειδί είναι να κάνετε περισσότερα από όσα κάνετε τώρα. Εάν έχετε μια δουλειά όπου βρίσκεστε στο πόδι όλη την ημέρα, πρέπει να κάνετε περισσότερα από αυτό. Αλλά αν έχετε καθιστική δουλειά στο γραφείο, μια βόλτα κάθε βράδυ μετά το δείπνο μπορεί να δείξει πραγματικά αποτελέσματα.\nΈχουν ειπωθεί πολλά σχετικά με τον «κανόνα» που λέει να κάνετε περίπου 10.000 βήματα την ημέρα. Εάν ο στόχος σας είναι η απώλεια βάρους, πιθανότατα θα θέλετε περισσότερα από αυτό μόλις μπείτε σε μια ρουτίνα. Αλλά δεν χρειάζεται να ξεκινήσετε από εκεί. Εάν κάνετε μόνο 3.000 βήματα σε μια τυπική ημέρα, μην προσπαθήσετε να φτάσετε τα 10.000 βήματα την επόμενη μέρα. Αυτό μπορεί να είναι πραγματικά αποθαρρυντικό. Στόχος σας μπορούν να γίνουν τα 5.000 βήματα κάθε μέρα για μια εβδομάδα. Στη συνέχεια, πηγαίνετε έως και 7.000 την επόμενη εβδομάδα.\nΟ καλύτερος τρόπος για να φύγουν τα κιλά είναι να προκαλέσετε τον εαυτό σας με διαστήματα – περιόδους ταχύτερου περπατήματος συνυφασμένες με περιόδους βραδύτερου περπατήματος. Η έρευνα διαπίστωσε ότι οι πεζοπόροι με «περιόδους» χάνουν περισσότερο βάρος από ό, τι οι άνθρωποι που έχουν την ίδια ταχύτητα όλη την ώρα. Μία μελέτη για άτομα με διαβήτη τύπου 2 έδειξε ότι οι περιπατητές με εναλλαγές τρία λεπτά γρήγορου περπατήματος, με τρία λεπτά μέσης ταχύτητας, όχι μόνο βελτίωσαν την φυσική τους κατάστασης και τον έλεγχο του σακχάρου στο αίμα τους, σε σχέση με τους περιπατητές σταθερής πορείας, αλλά και η σύνθεση του σώματός τους άλλαξε, μειώνοντας το λίπος στην κοιλιά και το συνολικό σωματικό λίπος.\nΦυσικά, εάν θέλετε πραγματικά να αλλάξετε τη σύνθεση του σώματός σας, θα πρέπει να προσθέσετε προπόνηση δύναμης.\nΝα θυμάστε επίσης ότι η διαχείριση του άγχους, του ύπνου και της τροφής συμβάλλει επίσης στην απώλεια βάρους.\nΔεν χρειάζεται να περπατάτε μια ώρα κάθε μέρα για να χάσετε βάρος (αν και είναι καλό να το κάνετε), αλλά είναι σημαντικό να συνηθίζετε να περπατάτε καθημερινά. Απλώς κάντε το μέρος της καθημερινής σας ρουτίνας – κάτι που κάνετε χωρίς καν να το σκεφτείτε – ακόμα κι αν περπατάτε μόνο για 10 ή 15 λεπτά σε μερικές ημέρες της εβδομάδας.\nΣτην ιδανική περίπτωση, θα θέλατε δύο έως τρεις βόλτες με διαστήματα, ή βραχύτερες, ταχύτερες, βόλτες με υψηλότερη ένταση την εβδομάδα, λίγες ώρες, και οι υπόλοιπες μπορεί να είναι σύντομες, μέτριας έντασης.\nΕπίσης, στο πλαίσιο του περπατήματος, μπορείτε να ανεβείτε σκαλοπάτια για να κάψετε περισσότερες θερμίδες, ενώ αυτό θα ενισχύσει τους μύες ποδιών και γλουτών.\nΕκμεταλλευτείτε τις ανηφόρες\nΤο περπάτημα σε μια κλίση αυξάνει τον καρδιακό ρυθμό και βοηθά στην ενεργοποίηση των γλουτών, των τετρακέφαλων και των δικεφάλων σας. Ανάλογα με την κλίση, μπορείτε να έχετε παρόμοια οφέλη με το τρέξιμο.\nΣύμφωνα με τα Κέντρα Ελέγχου και Πρόληψης Νοσημάτων (CDC), μια μέτρια έντονη προπόνηση μπορεί να επιτευχθεί αυξάνοντας τον καρδιακό σας ρυθμό στο 50-70 τοις εκατό του μέγιστου καρδιακού σας ρυθμού.\nΠως θα το καταλάβετε αυτό; Την ένταση του καρδιακού σας ρυθμού μπορείτε να την ελέγχετε χρησιμοποιώντας ένα όργανο παρακολούθησης καρδιακού ρυθμού πχ ρολόι παλμών.\n« Previous PostΑναρωτιέσαι αν μπορείς να κάψεις λίπος μόνο αν σηκώνεις βάρη; Next Post »7 τρόποι να ασκηθείς τις ημέρες που βαριέσαι το γυμναστήριο


Nanoleaf έξυπνο σπίτι – LED φωτισμός | Fotisti kosmos\nΦώτα, φωτισμός Έξυπνος φωτισμός Nanoleaf\nNanoleaf - έξυπνο σπίτι\nNanoleaf - ΣΕΤ 7x LED Dimmable πάνελ HEXAGONS LED/2W/230V\nΑρ. κατηγορίας: NL0031\nNanoleaf- ΣΕΤ 3x LED Dimmable πάνελ HEXAGONS LED/2W/230V\nΑρ. κατηγορίας: NL0030\nNanoleaf - ΣET 13x LED Dimmable πάνελ HEXAGONS LED/2W/230V\nΑρ. κατηγορίας: NL0029\nΥποκατηγορία: Nanoleaf - Επόμενη υποκατηγορία\nNanoleaf Smart Home - Έξυπνος φωτισμός LED\nΕυφυής φωτισμός που θα μεταμορφώσει εντελώς το εσωτερικό σας. Αυτός είναι ο σχεδιασμός φωτισμού της μάρκας Nanoleaf. Ο φωτισμός LED είναι σύγχρονος από μόνος του, όταν προσθέτετε την έμφαση στην αρχική εμφάνιση, σε διάφορες λειτουργίες και πολλές επιλογές εξατομίκευσης, έχετε τα τέλεια φώτα. Χάρη στη συμβατότητα μεμονωμένων στοιχείων, μπορείτε να συναρμολογήσετε σχήματα στον τοίχο σύμφωνα με τις ιδέες σας.\nΟ έλεγχος φωτισμού είναι απλός, τα φώτα είναι συμβατά με Apple HomeKit, Google Assistant και Amazon Alexa. Στο ηλεκτρονικό μας κατάστημα μπορείτε να αγοράσετε έξυπνα φώτα Nanoleaf υψηλής ποιότητας φθηνά και σε πολλά σχέδια.


Τα 10 καλύτερα ξενοδοχεία κοντά σε: Apart Hotel La Sofia\nΤα καλύτερα ξενοδοχεία κοντά σε: Apart Hotel La Sofia, Villa Elisa\nΞενοδοχεία κοντά σε: Apart Hotel La Sofia\nAvenida B Mitre 1668 | Av. Mitre 1668, Villa Elisa E3265AEQ, Αργεντινή\nApart Hotel La Sofia: Διαβάστε κριτικές\nΦίλτροΣε οποιαδήποτε απόσταση από: Apart Hotel La Sofia\n0,3 χλμ. από Apart Hotel La Sofia\n25,5 χλμ. από Apart Hotel La Sofia\n34,3 χλμ. από Apart Hotel La Sofia\n34,6 χλμ. από Apart Hotel La Sofia\n35,4 χλμ. από Apart Hotel La Sofia\n39,1 χλμ. από Apart Hotel La Sofia\n38,7 χλμ. από Apart Hotel La Sofia\n67,8 χλμ. από Apart Hotel La Sofia\n5,4 χλμ. από Apart Hotel La Sofia\n22,7 χλμ. από Apart Hotel La Sofia\n24,5 χλμ. από Apart Hotel La Sofia\n26,1 χλμ. από Apart Hotel La Sofia\n25,3 χλμ. από Apart Hotel La Sofia\n25,2 χλμ. από Apart Hotel La Sofia\n25,9 χλμ. από Apart Hotel La Sofia\n33,8 χλμ. από Apart Hotel La Sofia\n60,2 χλμ. από Apart Hotel La Sofia\n5,3 χλμ. από Apart Hotel La Sofia\n17,3 χλμ. από Apart Hotel La Sofia\n28,2 χλμ. από Apart Hotel La Sofia\n74,5 χλμ. από Apart Hotel La Sofia\n24,1 χλμ. από Apart Hotel La Sofia


ΚΟΥΒΕΝΤΑ ΝΑ ΓΙΝΕΤΑΙ - ΝΙΚΟΛΟΣ: Η νέα "ακτινογραφία" του Δημοσίου\nΜόνιμοι δημόσιοι υπάλληλοι είναι 636.188\nΈκτακτοι υπάλληλοι είναι 49.546\nΥπάλληλοι με άλλες εργασιακές σχέσεις είναι 20.242 άτομα.\nΔηλαδή από το ελληνικό Δημόσιο μισθοδοτούνται συνολικά 712.076 υπάλληλοι, ενώ δεν έχουν απογραφεί οι εργαζόμενοι σε ΝΠΙΔ, σε δημοτικές επιχειρήσεις και ΔΕΚΟ.\nΌπως προκύπτει από τα στοιχεία του υπουργείου Διοικητικής Μεταρρύθμισης, το 2010 και το 2011 αποχώρησαν από το Δημόσιο 50.060 υπάλληλοι, μόνιμοι και ιδιωτικού δικαίου αορίστου χρόνου, με την τρόικα να πιέζει για συρρίκνωση του δημόσιου τομέα κατά 150.000 έως το 2015.\nΜε βάση τα όσα προβλέπει η δανειακή σύμβαση, μέχρι το τέλος του 2012 στην έξοδο θα οδηγηθούν 15.000 υπάλληλοι, κυρίως αορίστου χρόνου αλλά και μόνιμοι, μέσα από τη διαδικασία της αξιολόγησης.\nΤη βάση για την αξιολόγηση των δημοσίων υπαλλήλων αναμένεται να αποτελέσει το Μητρώο Μισθοδοτούμενων του Δημοσίου. Όπως προβλέπει το δεύτερο μνημόνιο, μέχρι τον Ιούνιο η γαλλική task force σε συνεργασία με το υπουργείο Διοικητικής Μεταρρύθμισης θα πρέπει να ανακοινώσουν τα κριτήρια με βάση τα οποία θα αξιολογηθεί όλο το προσωπικό του Δημοσίου.\nΟ Δημήτρης Ρέππας διευκρίνισε ότι οι απολύσεις δεν θα είναι τυφλές και θα προκύψουν από την αναδιάρθρωση του Δημοσίου.


Να περιμένετε πολλά περισσότερα Star Wars παιχνίδια από την EA - Unboxholics.com\nΝέες δηλώσεις στον απόηχο της επιτυχίας του Jedi: Fallen Order\nΗ μεγάλη επιτυχία που γνώρισε το Jedi: Fallen Order της Respawn, φαίνεται όπως όλα δείχνουν ότι άνοιξε την όρεξη της EA για να φέρει περισσότερα Star Wars παιχνίδια στο μέλλον. Ο CEO της εκδότριας εταιρίας Andrew Wilson, μιλώντας στο συνέδριο επενδυτών επισήμανε την επιτυχία της εταιρίας σε όλα τα είδη και πλατφόρμες, τονίζοντας την υγιή σχέση της με την άδεια του franchise που της έχει παραχωρηθεί.\nΟ πιο πρόσφατος τίτλος της Respawn ξεπέρασε τις προσδοκίες της εταιρίας, ενώ παράλληλα τα δυο Battlefront παιχνίδια πούλησαν πάνω από 35 εκατομμύρια. Παράλληλα, η EA εκτιμά πως και το επερχόμενο Star Wars: Squadrons θα συνεχίσει τον δυνατό δεσμό της με το IP.\nΣύμφωνα με τον Wilson, η EA πέτυχε και στο mobile χώρο με το Star Wars: Galaxy of Heroes, του οποίου η πορεία συνεχίζει ανοδικά. Ερωτώμενος που θέλει η EA να πάει τη σειρά Star Wars στο μέλλον, δήλωσε:\nΈχουμε μεγάλες προσδοκίες. Η σχέση μας με την Disney και την LucasArts είναι εξαιρετική και πηγαίνει αρκετά πίσω μέχρι την εποχή του Star Wars: The Old Republic το 2011. Γνωρίσαμε επιτυχία σε όλα τα genres, από FPSs, RPGs, action-adventures, μέχρι MMORPGs, αλλά και στη mobile αγορά. Είμαι σίγουρος ότι θα την γνωρίσουμε και με το Squadrons. Η συνεργασίας μας θα επεκταθεί περισσότερο. Η Disney συνεχίζει να είναι αρκετά αφοσιωμένη στο IP, στην canon ιστορία και στη δημιουργία νέου περιεχομένου.\nΣτη συνέχεια τόνισε πόσο σημαντικό ρόλο έπαιξε το Jedi: Fallen Order, ως προς την εμπιστοσύνη που κέρδισε η εταιρία από την Lucasfilm.\nΗ ομάδα του Vince Zampella έχτισε με το Jedi: Fallen Order αυτή την υπέροχη συνεργασία με την Lucas, ώστε να είμαστε σε θέση να δημιουργήσουμε νέους χαρακτήρες και περιεχόμενο που δεν έχουν ξαναδεί στο παρελθόν οι fans. Aυτό είναι σπάνιο φαινόμενο με το Star Wars. Δείχνει τη δημιουργική συνεργασία που έχουμε χτίσει κι αυτό οφείλεται στον Vince και την ομάδα του. Δημιούργησαν ένα θεμέλιο πάνω στο οποίο μπορούμε να χτίσουμε και να κάνουμε πολλά πράγματα στο μέλλον.\nTags: star wars jedi: fallen order ea respawn entertainment


// Για ανάλυση των σημερινών παιχνιδιών της Euroleague δείτε εδώ.\n102. ΓΚΟΥΟΑΝ ΠΕΚΙΝΟΥ-ΓΚΟΥΙΤΖΟΥ ΡΕΝΕ\nΑήττητοι μέχρι τώρα οι πρωτοπόροι γηπεδούχοι (3-2-0, 4/5 under, καλύτερη άμυνα), στα δύο εντός έδρας κέρδισαν 1-0 και 2-0. 1-0-4 οι φιλοξενούμενοι (χειρότερη επίθεση), στα δύο εκτός έδρας έχασαν με 2-0 και 4-0. Άσος με μηδέν παθητικό (1,80), 1-0/2-0 τα πιο πιθανά σκορ. 5-3-1 η παράδοση με 7/9 goal-goal.\n103. ΣΑΝΤΟΝΓΚ ΛΟΥΝΕΓΚ-ΤΙΑΝΤΖΙΝ ΤΕΝΤΑ\n3-0-2 με την καλύτερη επίθεση οι γηπεδούχοι (4/5 over και goal-goal, το άλλο έληξε 2-0), 1-2-2 με τη χειρότερη επίθεση οι φιλοξενούμενοι (4/5 under και no-goal). Άσος στο 1,90, 6-3-0 η παράδοση.\n104. ΚΟΥΑΝΓΚΤΣΟΟΥ ΕΒΕΡ.-ΧΑΝΓΚΤΣΟΟΥ ΓΚΡΙΝ.\nΑπό νίκη με 6-1 έρχονται οι γηπεδούχοι (3-1-1, 4/5 over, 5/5 goal-goal, καλύτερη επίθεση), 1-3-1 οι φιλοξενούμενοι, στα δύο εκτός έδρας τους πήραν 0-0 στο πρώτο και κέρδισαν 1-2 στο δεύτερο. 1,12 πληρώνει ο άσος, 1,36 το over. Πάμε παρακάτω.\n105. ΚΟΡΟΝΑ ΚΙΕΛΤΣΕ-ΡΟΥΧ ΧΟΡΖΟΦ\nΣτο -2 από τα πλέι οφ έχουν ανέβει οι γηπεδούχοι (5-5-3 εντός με 9/13 over) που δεν έχουν ήττα μετά την επανέναρξη (3-5-0), στο -6 από τα πλέι οφ οι φιλοξενούμενοι (2-4-7 εκτός έδρας) που είναι επίσης ανεβασμένοι (4-2-2 μετά τη διακοπή). Πρώτα goal-goal (1,83, συχνό φαινόμενο τελευταία και για τις δύο) και μετά Χ (3,40).\n106. ΙΝΓΚΟΛΣΤΑΝΤ-ΦΟΡΤΟΥΝΑ ΝΤΙΣ.\nΣτο +6 από την τρίτη θέση η πρωτοπόρος Ίνγκολσταντ (8-4-2 εντός με την καλύτερη επίθεση), στα τρία τελευταία της δεν δέχτηκε καν γκολ (0-0 εκτός, 2-0 εντός, 0-1 εκτός). Η Φορτούνα είναι στο -9 από την τρίτη θέση και πολύ δύσκολα θα προλάβει κάτι θετικό, εκτός έδρας πάντως αποδίδει καλύτερα (6-4-4). Στάνταρ άσος χωρίς διπλή, αλλά για το ΠΡΟΠΟ, εντελώς αδιάφορο το 1,50 για στοίχημα.\n107. ΣΑΝ ΠΑΟΥΛΙ-ΝΥΡΕΜΒΕΡΓΗ\nΟυσιαστικά εξάποντο ουράς είναι το ματς, αφού ούτε η Νυρεμβέργη μπορεί να θεωρηθεί σωμένη. Η Σαν Πάουλι κάνει το ντεμαράζ της για τη σωτηρία και στο τελευταίο της εντός έδρας πραγματοποίησε την καλύτερή της φετινή εμφάνιση (4-0 τη Φορτούνα) και θα πρέπει να πάρει τα ρίσκα της, οι φιλοξενούμενοι είναι σε κακή κατάσταση (0-2-4 στα έξι τελευταία) και μέσα στο 2015 έχουν φέρει 8/9 αμφίσκορα και δέχτηκαν γκολ σε όλα. Τίμιο το 1,80 του goal-goal στην Bet365. 108. ΣΑΝΤΧΑΟΥΖΕΝ-ΚΑΡΛΣΡΟΥΗ\nΞεκάθαρα από την Καρλσρούη θα εξαρτηθεί η έκβαση της αναμέτρησης, η Σαντχάουζεν δεν σκοράρει εύκολα (δεν το κατάφερε στα 4/7 εντός) και είναι φανερό ότι αν οι φιλοξενούμενοι ανεβάσουν τον πήχη του σκορ θα είναι η ομάδα που θα πάρει τους τρεις πόντους. Στο εξαιρετικό 2,00 η απόδοση του διπλού στην Bet365. Interwetten\nΗ Μίντιλαντ κέρδισε και την Άαλμποργκ (1-2) και είναι στο +11 από τη δεύτερη θέση (17/24 over, μακράν καλύτερη επίθεση), ενώ είναι και αλάνθαστη εντός έδρας (12-0-0, 29-6 γκολ, καλύτερη επίθεση, 8/12 over). Η Σίλκεμποργκ (χειρότερη επίθεση συνολικά και εκτός έδρας, 2-2-8 εκτός με 8/12 under) είναι ουραγός κι έρχεται από το 0-4 από την Κοπεγχάγη. Παίζεται το -1,5 στο 1,825, όπως και ο συνδυασμός 1 & over (1,83). Με τον 1σσο στην χαμηλή τιμή του 1,33 στον Stoiximan δεν ρισκάρει ο The Master Διαβάστε περισσότερα εδώ.\n110. ΟΥΝΤΕΡΧΑΚΙΝΓΚ-ΧΑΝΣΑ ΡΟΣΤΟΚ\nΜε πέντε σερί ήττες οι γηπεδούχοι (5-5-6 εντός με 10/16 over) έχουν πέσει στο -1 από τη σωτηρία, η Χάνσα είναι πολύ ανεβασμένη μετά τη διακοπή και σε δέκα ματς (6-3-1) έχει χάσει μόνο στην έδρα της πρωτοπόρου και τρένου της κατηγορίας Μπίλεφελντ, με 3-2 και γκολ στο 87’, παίζοντας με δέκα παίκτες. Βρίσκεται στο +7 από τον υποβιβασμό και μετράει 4-4-7 εκτός έδρας. 0:0 διπλό στο 1,75.\n3-1 εντός και 1-1 εκτός τα αποτελέσματα της Βαλερένγκα μέχρι τώρα, 1-1 εκτός και 0-6 εντός (από τη Ρόζενμποργκ) τα αντίστοιχα της Χάουγκεσουντ. 4-0-1 η παράδοση με 5/5 over και goal-goal, μόνο τον άσο (1,66) κοιτάμε, υπάρχουν όμως καλύτερα 1,66 στο πρόγραμμα.\nΑκόμα ψάχνει την πρώτη της νίκη η Τζουργκάρντεν (0-1-2 με 3/3 goal-goal και 2/3 over), από την πρώτη της νίκη αντίστοιχα έρχεται η Κάλμαρ (1-1-1, 2/3 under και no-goal), κρατάμε το goal-goal στο 1,83.\nΟι δύο ομάδες με τις χειρότερες επιθέσεις, ισοβαθμούν στο μέσον της βαθμολογίας χωρίς κάποιον ξεκάθαρο στόχο κι έχουν και τα περισσότερα under (17/26). 5-2-6 με 9/13 under εντός η Γκαζιαντέπ και τη χειρότερη επίθεση, 2-4-6 με 7/12 under και τη χειρότερη επίθεση εκτός η Κόνιασπορ. Καλό δείχνει το under στο 1,70, ακόμα καλύτερο το no-goal στο 1,91, οκτώ σερί έχουν οι γηπεδούχοι, 7/9 τελευταία οι φιλοξενούμενοι.\nΕξάποντο ουράς το ματς, αν και η Βαλενσιέν είναι σε πολύ καλύτερη μοίρα (+10 από τον υποβιβασμό εφόσον υποβιβαστεί η Νιμ), ενώ η Αρλ μόλις προτελευταία. 1-5-0 με τον νέο τους τεχνικό και δύσκολο πρόγραμμα μετράνε οι γηπεδούχοι, σχεδόν ταφόπλακα η πρόσφατη ήττα των φιλοξενούμενων, στο 1,975 προσφέρεται ο άσος (-0,5) στην Bet365, έδρα, μομέντουμ και ψυχολογία είναι με το μέρος του.\nΝτέρμπι ανόδου. Στη δεύτερη θέση η εκπληκτική φέτος Γκαζελέκ (23/31 under συνολικά, 13/16 εντός έδρας), στην Κορσική έχει να χάσει από τον Αύγουστο και είναι η καλύτερη έδρα (11-3-2). Η πολύ πιο έμπειρη Σοσό είναι στο -3 από την άνοδο (21/31 under, 9/15 εκτός), αλλά μετά από ρεκόρ 6-3-0 εκτός έδρας δεν κερδίζει στα έξι τελευταία εκτός (0-2-4). Προφανώς τριπλή, μικρό το 2,20 του άσου.\nΓια πρώτη φορά μέσα στη σεζόν η Κλερμόν (δεύτερη καλύτερη εντός έδρας επίθεση) έκανε τρεις σερί νίκες και μάλιστα σε πολύ δύσκολα ματς και είναι μισό βήμα από το να εξασφαλίσει την παραμονή της. Η Ορλεάν είναι ντεφορμέ, στα έξι τελευταία της ματς έχει πάρει μόνο ένα βαθμό (0-1-5) και στα πέντε πιο πρόσφατα σκόραρε μόνο ένα γκολ. Όλα δείχνουν άσο, ο οποίος πληρώνει 2,25 στον Stoiximan/2,00 Interwetten. 117. ΚΡΕΤΕΪΓ-ΝΑΝΣΙ\nΗ Κρετέιγ (6-6-3 εντός με 10/15 under) είναι στο +6 από τον υποβιβασμό αν και έχει ρεκόρ 2-0-5 στα εφτά τελευταία. Στα έντεκα τελευταία μετράει 9/11 under και no-goal και 7/11 under 1,5, ενώ στα οκτώ πιο πρόσφατα σκόραρε μόνο τρεις φορές! Η Νανσί (5-4-6 εκτός, 11/15 και έξι σερί under). έχασε με 1-2 από τη Νιόρ εντός έδρας και η άνοδος απομακρύνθηκε ξανά (-6). Όλοι οι επιθετικοί των γηπεδούχων είναι ανέτοιμοι, εκτός ο πρώτος σκόρερ της Νανσί, στο 1,85 το under 2,25.\nΆνετη και ωραία στο μέσον της βαθμολογίας η Λαβάλ (8-18-5 με 24/31 under, 6-8-1 εντός με 9/15 under), δεν κερδίζει στα πέντε τελευταία (0-4-1). Η Σατορού συμπλήρωσε πέντε σερί ήττες και ακόμα και αν υποβιβαστεί η Νιμ θα απέχει οκτώ βαθμούς από τη σωτηρία (χειρότερη επίθεση και άμυνα, 1-4-10 εκτός με 9/15 under και επίσης τη χειρότερη επίθεση και άμυνα). Η παράδοση δείχνει εφτά σερί και 13/15 τελευταία goal-goal ανεξαρτήτως έδρας. Η Λαβάλ δεν έχει παρατήσει κανένα παιχνίδι της παρά το ότι είναι σωμένη, η Σατορού στα πέντε τελευταία εκτός έχει ρεκόρ 0-0-5 με γκολ 0-14 και δείχνει να μην το πιστεύει. Άσος (1,80) και late goal αν είναι ισόπαλο στο φινάλε.\nΗ Νιόρ (23/31 under, 5-7-3 εντός με 11/15 under) έχει μόνο μία ήττα στα 14 τελευταία (4-9-1) και καμία στα εννιά πιο πρόσφατα (4-5-0), ενώ έρχεται από το 1-2 επί της ισχυρής Νανσί και ανέβηκε στο +10 από τον υποβιβασμό. Η Νιμ (5-2-8 εκτός) έχει τιμωρηθεί με υποβιβασμό μιας κατηγορίας για στημένα. Μοναδική της διέξοδος να παραμείνει στη Λιγκ 2 είναι να κερδίσει την άνοδο, αλλά μετά τις δύο σερί της ήττες βρίσκεται στο -8 με πολλές ομάδες από πάνω της. Είναι, πάντως, από τις καλύτερες ομάδες του 2015 (8-1-4). Δεν υπάρχει 1,66 στον άσο, προκαλούν τα 6,00 του διπλού, late goal αν είναι ισόπαλο στο φινάλε.\nΜε ρεκόρ 5-0-1 στα έξι τελευταία η Οσέρ έχει προκριθεί στον τελικό του κυπέλλου κι έχει βρεθεί στο -4 από την άνοδο, με την ψυχολογία της να είναι στα ύψη. Η Τουρ παλεύει για τη σωτηρία της, πιθανότατα όμως θα σωθεί από την 18η θέση (αφού η Νιμ εκτός συγκλονιστικού απροόπτου θα υποβιβαστεί για τα στημένα). Δεν μπορεί να περάσει απαρατήρητο το 1,80 του άσου στην Bet365, 2-2-11 μετράνε εκτός έδρας οι φιλοξενούμενοι και τέσσερις σερί ήττες.\nΣτο +14 από τις θέσεις που δεν δίνουν άνοδο η πρωτοπόρος Τρουά, που δεν χάνει ούτε το πρωτάθλημα (22/31 και έξι under, καλύτερη επίθεση και άμυνα, 10-4-1 εντός έδρας με 12/15 under και γκολ 21-6, καλύτερη άμυνα). Στα πέντε τελευταία (4-1-0, όλα under) δέχτηκε μόνο ένα γκολ και κέρδισε τα 4/5 με μηδέν παθητικό. Η Αζαξιό έρχεται από το σπουδαίο 1-0 επί της Ντιζόν, που ήταν η πρώτη της νίκη μετά από οκτώ ματς (0-4-4) και ανέβηκε στο +4 από τον υποβιβασμό (23/31 under, 2-8-5 εκτός με 11/15 under). Λογικό το 1,55 του άσου, δεν υπάρχει όμως λόγος να το προτιμήσουμε, αφού η Τρουά ακόμα και να χάσει δεν καταστρέφεται.\n122. ΑΓΙΑΞ ΚΕΪΠ ΤΑΟΥΝ-ΠΡΕΤΟΡΙΑ\nΣε μέτρια κατάσταση ο Άγιαξ (έβδομη θέση), αρκετά καλός όμως εντός έδρας (7-4-1, 8/12 under, γκολ 15-7). Τέσσερις βαθμούς πιο πίσω οι φιλοξενούμενοι (3-6-3 εκτός), που δεν έχουν νίκη στα τέσσερα τελευταία (0-1-3). Στο 2,10 ο άσος δεν δείχνει άσχημος.\nΗ Καμπούρ έχασε και τα πέντε τελευταία εκτός (όλα με over και goal-goal), αλλά κέρδισε και τα τέσσερα τελευταία εντός και είναι στο -7 από την εφτάδα (8-1-6 εντός). Η Εξέλσιορ (+3 από τα πλέι άουτ, 2-7-6 εκτός) έχει μόνο ένα βαθμό στα πέντε τελευταία (0-1-4). Στο 1,825 ο άσος στέκει.\n*** Προτελευταία αγωνιστική της τέταρτης περιόδου στη Β’ Ολλανδίας.\n124. ΒΑΛΒΑΪΚ-ΦΚ ΑΪΝΤΧΟΦΕΝ\nΜόνο μία ήττα έχει η Βάαλβαϊκ στα εφτά τελευταία (3-3-1), είναι ουραγός (3-4-10 εντός) αλλά κυνηγάει και την τέταρτη περίοδο. Η ΦΚ Αϊντχόφεν έρχεται από ήττα (7-0-3 στα δέκα τελευταία), αλλά είναι από τις καλύτερες ομάδες της κατηγορίας (δεύτερη θέση, 7-2-8 εκτός έδρας, 12/17 over). Δεν είναι για 1,53 το διπλό.\nΗ Ος (28/34 over, 11-1-5 εντός με 14/17 over) έχει εξασφαλίσει τη συμμετοχή της στα πλέι οφ από την τρίτη περίοδο και θα προσπαθήσει να τερματίσει και στην πρώτη πεντάδα (είναι έβδομη, 1-0-3 στα τέσσερα τελευταία). Η Μάαστριχτ (5-1-11 εκτός, 12/17 over) ήταν αδιάφορη και κακή όλη τη σεζόν, αλλά στα τρία τελευταία κέρδισε με 3-0, 0-2 και 6-2 και κυνηγάει με αξιώσεις την τέταρτη περίοδο που δίνει εισιτήριο για τα πλέι οφ ανόδου! Κρατάμε τα γκολ (1,80 το over 3), δεν λέμε όχι ούτε στο διπλό (3,60).\n126. ΦΟΛΕΝΤΑΜ-ΦΟΡΤ. ΣΙΤΑΡΝΤ\nΣτην πέμπτη θέση έπεσε η Φόλενταμ (25/34 over, δεύτερη καλύτερη επίθεση, 9-4-4 εντός με 11/17 over) μετά τη συντριβή με 6-2 από τη Μάαστριχτ, προτελευταία η Φορτούνα (χειρότερη επίθεση), που δεν κερδίζει στα 13 τελευταία (0-4-9), έχει πάρει πάντως τους 17/26 βαθμούς της εκτός έδρας (5-2-10). 1,25 πληρώνει ο άσος, τον αγοράζει ο The Master σε 3άδα χαμηλού ρίσκου. Διαβάστε περισσότερα εδώ. Διαφορετικά πάμε παρακάτω.\n127. ΧΕΛΜΟΝΤ ΣΠΟΡ-ΦΕΝΛΟ\nΧειρότερη άμυνα της κατηγορίας η Χέλμοντ συνολικά (27/34 over) και εντός έδρας (7-2-8, 15/17 over), την προηγούμενη αγωνιστική ηττήθηκε με 7-0 στη Ρόντα. Η Φένλο (4-6-7 εκτός, 10/17 under) είναι στην έβδομη θέση και σε καλή κατάσταση (4-3-1 στα οκτώ τελευταία), κυνηγώντας ακόμα και την πεντάδα. Μονόδρομος το 1,85 του διπλού.\n128. ΣΕΡΚΛ ΜΠΡΙΖ-ΛΙΡΣ\nΑγώνας για τα παρανοϊκά μπαράζ του Βελγίου. Οι δύο ομάδες τερμάτισαν στις δύο τελευταίες θέσεις και θα παίξουν πέντε φορές μεταξύ τους (μιλάμε για τρέλα!). Η Σερκλ Μπριζ ξεκίνησε με τρεις βαθμούς και η Λιρς με μηδέν, στα δύο πρώτα ματς (τρία θα δοθούν στην έδρα της Σερκλ Μπριζ, δύο στην έδρα της Λιρς) είχαμε δύο διπλά, 2-3 η Λιρς και 0-1 η Σερκλ και πλέον η βαθμολογία είναι: Σερκλ 6, Λιρς 3. Ο νικητής των συγκεκριμένων πλέι οφ θα δώσει πλέι άουτ με ομάδες της δεύτερης κατηγορίας για την παραμονή, ενώ ο ηττημένος θα υποβιβαστεί. Η Σερκλ Μπριζ στην κανονική διάρκεια (4-2-9 εντός) είχε τη χειρότερη επίθεση συνολικά και εντός έδρας, η Λιρς (2-1-12 εκτός με 11/15 over) τη χειρότερη άμυνα. Μόνο για live, η νίκη της Σερκλ Μπριζ την προηγούμενη εβδομάδα ήταν η πρώτη μετά από εννιά ματς (0-1-8).\n129. ΣΤΑΝΤΑΡ ΛΙΕΓΗΣ-ΓΑΝΔΗ\nΜατς για τα πλέι οφ τίτλου, 1-0-1 και οι δύο ομάδες στις δύο πρώτες αγωνιστικές. Η Σταντάρ (8-2-5 εντός στην κανονική διάρκεια) είναι στο -4 από την κορυφή κι έρχεται από το 3-1 επί της Άντερλεχτ, η Γάνδη (7-6-2 εκτός) στο -2 κι έχασε 2-1 στη Σαρλερουά. Τριπλή.\nΚινδυνεύει να χάσει τη συμμετοχή της στο Τσάμπιονς Λιγκ η Μαρσέιγ, αφού η Μονακό την προσπέρασε στη βαθμολογία, ενώ μέσα στο παιχνίδι της 4ης θέσης είναι και η Σεντ Ετιέν που βρίσκεται μια ανάσα (-1) από τους Μασσαλούς. Η Ναντ δεν πείθει από τότε που μπήκε το νέο έτος (2-4-7), αν προσέξουν λίγο περισσότερο στα μετόπισθεν οι φιλοξενούμενοι έχουν όλα τα φόντα να φύγουν με τους τρεις βαθμούς στο τσεπάκι τους, στο 2,12 προσφέρει το διπλό ο Stoiximan με 0% γκανιότα/2,00 Interwetten. 200. ΑΪΝΤΡΑΧΤ ΦΡ.-ΓΚΛΑΝΤΜΠΑΧ\nΔεν είναι σε πολύ καλή κατάσταση η Άιντραχτ και θα παραταχθεί ξανά χωρίς τον πρώτο της σκόρερ, Μάιερ (19 γκολ), σε αντίθεση με την Γκλάντμπαχ που μετράει τέσσερις σερί νίκες και οκτώ διαδοχικά ματς χωρίς ήττα (6-2-0), εντός έδρας όμως οι γηπεδούχοι αποκτούν άλλη δυναμική και δεν έχουν ήττα στα εφτά τελευταία (5-2-0). Προφανώς φαβορί είναι οι φιλοξενούμενοι, με το υπάρχον σετ αποδόσεων όμως η αξία είναι στο 1,90 του 1Χ (+0,5) στην Bet365. 131. ΤΣΙΤΑΝΤΕΛΑ-ΒΙΤΣΕΝΤΖΑ\nΕντός της ζώνης του απευθείας υποβιβασμού η Τσιταντέλα (5-6-6 εντός, 11/17 under) και σε κακή κατάσταση, η Βιτσέντζα (6-5-6 εκτός) επέστρεψε στις νίκες στο ντέρμπι με την Αβελίνο και βρίσκεται στο -2 από την απευθείας άνοδο. Με το μαχαίρι στο λαιμό και αφού οι φιλοξενούμενοι είναι αουτσάιντερ θα πηγαίναμε με το 0:0 διπλό στο 2,025. Με τους φιλοξενούμενους ο The Master σε απόδοση 1,87 στον Stoximan. Διαβάστε περισσότερα εδώ.\n132. ΠΟΝΤΜΠΕΣΚΙΤΖΙΕ-ΒΙΣΛΑ ΚΡΑΚΟΒΙΑΣ\nΣτην έβδομη θέση οι γηπεδούχοι (6-4-3 εντός, 8/13 over), δεν χάνουν στα πέντε τελευταία (1-4-0), στην πέμπτη οι φιλοξενούμενοι (4-5-4 εκτός, 9/13 over), δεν χάνουν στα τέσσερα πιο πρόσφατα (1-3-0). Όλα δείχνουν Χ (3,20), από κοντά και το αμφίσκορο (1,80).\nΗ Νόριτς έχει κάνει εκπληκτικό ντεμαράζ για την άνοδο τις τελευταίες αγωνιστικές και θα χύσει την καρδάρα με το γάλα εφόσον δεν κερδίσει αυτό το ματς. Πέντε σερί νίκες μετράνε οι γηπεδούχοι και 14-3-2 με τον νέο τους τεχνικό, η Μίντλεσμπρο είναι ένα βαθμό πίσω της και επίσης στο κόλπο της ανόδου, εσχάτως όμως βγάζει προβλήματα εκτός έδρας (1-1-4 στα έξι τελευταία). Στο 2,25 άνοιξε ο άσος κι έχει πέσει στο 2,10 στην Bet365 (άλλαξε και η γραμμή στην Ασία, από -0,25 στο -0,5), προφανώς δεν αξίζει σε χαμηλότερες τιμές. 134. ΠΟΡΤ ΒΕΪΛ-ΠΡΕΣΤΟΝ\nΟκτώ ματς χωρίς νίκη η Πορτ Βέιλ (0-6-2, δύο σερί Χ), είναι στο +3 από τον υποβιβασμό με ένα ματς παραπάνω (8-4-9 εντός). Η Πρέστον (καλύτερη άμυνα συνολικά και εκτός έδρας, όπου μετράει 11-4-5) είναι στη δεύτερη θέση και στο +3 από την τρίτη, που δεν δίνει απευθείας άνοδο και δεν χάνει στα 15 τελευταία (10-5-0, δύο σερί Χ). Χαμηλό το 1,72 του διπλού, προτιμότερο το 1,80 του αμφίσκορου.\nΝτέρμπι ουραγών. 1-0-6 οι γηπεδούχοι με τη χειρότερη επίθεση (3-12 τα γκολ), 0-3-4 οι φιλοξενούμενοι με τη χειρότερη άμυνα (5-18 τα γκολ, 5/7 over). Δεν μπλέκουμε.\n136. ΛΟΝΓΚΦΟΡΝΤ-ΣΛΙΓΚΟ ΡΟΒΕΡΣ\nΜέτριοι οι γηπεδούχοι (2-2-2), μόνο την Γκάλγουεϊ (την προηγούμενη αγωνιστική) έχει κερδίσει η Σλίγκο (1-2-4), αν και έχει παίξει καλά σε κάποια ματς. Δεν είναι για 2,20 το διπλό.\n137. ΜΠΟΕΜΙΑΝ-ΣΕΝΤ ΠΑΤΡΙΚΣ\nΠολύ καλό το ξεκίνημα της Μποέμιαν, έχει χάσει κι έχει δεχτεί γκολ μόνο από την πρωτοπόρο Ντάνταλκ (5-1-1, 5/7 under, 6/7 no-goal), έχοντας παίξει τέσσερα ματς εκτός έδρας, από δύο σερί Χ έρχεται η Σεντ Πάτρικς (3-2-2 συνολικά, 1-1-2 εκτός έδρας). Με αυτά τα δεδομένα δεν δικαιολογείται το 1,70 του 1Χ.\nΔυσκολεύεται η Ντέρι στο ξεκίνημα και στις νίκες και στο σκοράρισμα (2-2-3), η Μπρέι (2-0-5) ξεκίνησε τη σεζόν με πέντε σερί ήττες, αλλά κέρδισε τα δύο τελευταία της με 1-3 και 4-0! Η παράδοση δείχνει 10-3-0 με γκολ 30-4 (10/13 no-goal)! Το 1,53 του άσου δεν μας καλύπτει.\nΗ Ντροχέντα μετά τις δύο σερί νίκες στο ξεκίνημα δεν κέρδισε ξανά (2-1-4, 5/7 under και no-goal), στα τρία τελευταία δεν σκόραρε καν. Η Κορκ είναι η μία από τις τρεις αήττητες ομάδες και αυτή με την καλύτερη άμυνα (4-3-0, 5/7, 6/7 no-goal), μετά το γκολ που δέχτηκε στην πρεμιέρα δεν παραβιάστηκε ξανά η εστία της (12-1 τα γκολ). Στο 1,60 το διπλό δεν λέει και πολλά (1-3-0 εκτός έδρας η Κορκ με γκολ 2-1), προτιμότερο το under 2,25 στο 1,85.\nΚίνητρο εναντίον φόρμας εδώ, η Λεβάντε μάχεται για την αποφυγή του υποβιβασμού, τα τρία επόμενα παιχνίδια της, αρχής γενομένης από την υποδοχή της Εσπανιόλ, μπορεί να φανούν πολύ καθοριστικά για το μέλλον της στην κατηγορία. Η Εσπανιόλ τρέχει αήττητο πέντε αγωνιστικών (2-3-0) και βλέπει διακριτικά την έβδομη θέση, όταν επισκέπτεται αυτό το γήπεδο πάντως τα τελευταία χρόνια συνήθως λυγίζει (1-2-6). Στα υπόψη ο ασιατικός άσος 0:0 στο 1,90 της Bet365. 141. ΣΑΜΡΟΚ ΡΟΒΕΡΣ-ΝΤΑΝΤΑΛΚ\nΝτέρμπι κορυφής και αήττητων ομάδων, αλλά και αυτών με τα καλύτερα ρόστερ. 4-3-0 (5/7 under, 6/7 no-goal) η Σάμροκ με γκολ 8-1, 6-1-0 η Ντάνταλκ (4/7 under, 6/7 no-goal, γκολ 13-1, καλύτερη επίθεση, όλες οι νίκες με μηδέν παθητικό). Κάπως προκλητικό το +0,25 στο 1,825, «διαβασμένα» τα under (1,50) και no-goal (1,66).\nΠαρά το ότι μετράει 2-1-6 στα εννιά τελευταία, η Γκιμαράες (8-4-2 εντός με γκολ 25-7) αντέχει ακόμα στην πέμπτη θέση, είναι όμως και στο +1 από την έκτη. Η Μπράγκα (6-3-5 εκτός, 10/14 under) είναι τέταρτη θέση και πιθανότατα εκεί θα τερματίσει. Σε επίπεδο πρωταθλήματος μετράει έξι σερί no-goal και ανεξαρτήτως διοργάνωσης εφτά διαδοχικά και 12/13 τελευταία! Είναι και γειτονικό ντέρμπι με έντονη αντιπαλότητα το ματς, οι φιλοξενούμενοι στα δέκα τελευταία (7-1-2) έχουν χάσει μόνο από Πόρτο (0-1) και Μπενφίκα (2-0) και στα 7/10 δεν δέχτηκαν γκολ, όλα δείχνουν διπλό, αν και η απόδοσή του (2,00) δεν είναι ευκαιρία.\n143. ΝΕΑ ΥΟΡΚΗ-ΣΑΝ ΧΟΣΕ\n4-2-0 η παράδοση με γκολ 14-4, 2-2-0 η Νέα Υόρκη (2-0 κέρδισε στο μοναδικό της εντός έδρας), 3-0-3 συνολικά και 1-0-2 εκτός έδρας το Σαν Χοσέ. Άσος (1,725).\n144. Ο’ ΧΙΓΚΙΝΣ-ΚΟΜΠΡΕΣΑΛ\nΣτηρίζουν πολλά στην έδρα τους οι γηπεδούχοι (όγδοη θέση, 4-2-1 εντός με 5/7 under και την καλύτερη άμυνα) που δίνουν μάχη για την πεντάδα, από τρεις σερί νίκες έρχεται η Κομπρεσάλ που είναι μόνη πρώτη και στο +4 από τη δεύτερη θέση (9-3-2, 4-1-2 εκτός). Το Χ2 στο 1,90 δεν δείχνει άσχημο.\n145. ΕΣΤΟΥΔΙΑΝΤΕΣ-ΡΟΖΑΡΙΟ ΣΕΝΤΡΑΛ\n3-2-4 συνολικά και 1-1-2 εντός οι γηπεδούχοι, αγνοώντας τη νίκη στα έξι τελευταία (0-2-4), η μία από τις τρεις αήττητες ομάδες είναι η Ροζάριο (6-3-0 συνολικά, 3-2-0 εκτός, ισοβαθμεί με ακόμα τρεις ομάδες στην κορυφή). Με υπηρεσιακό και με αλλαγές οι γηπεδούχοι, πριν αναλάβει νέος τεχνικός για την μεσοβδόμαδη κρίσιμη τελευταία αγωνιστική στο Λιμπερταδόρες, όπου θα κριθεί και η πρόκρισή τους. Στο 1,725 το 0:0 διπλό.\n146. ΜΟΝΑΡΚΑΣ-ΚΡΟΥΖ ΑΖΟΥΛ\nΗ Μονάρκας είναι ουραγός (1-4-8 και 0-1-4 στα πέντε τελευταία), έρχεται από τον πρώτο της εκτός έδρας βαθμό και εντός έδρας μετράει 1-3-3. Στην πέμπτη θέση η Κρουζ Αζούλ (6-4-3, 9/13 under, καλύτερη άμυνα, εκτός έδρας έχει επίσης την καλύτερη άμυνα και ρεκόρ 2-3-2 με 5/7 under), παίζεται το διπλό στο 2,20.\n147. ΤΖΑΓΚΟΥΑΡΕΣ ΤΣΙΑΠΑΣ-ΒΕΡΑΚΡΟΥΖ\nΧαμηλά παραμένει η Τζαγκουάρες (4-4-5 με 9/13 over και τη χειρότερη άμυνα, 3-3-1 εντός με 5/7 over), την προηγούμενη αγωνιστική έχασε με 4-3 εκτός έδρας. Παρά το ότι έχει μόνο μία νίκη στα τέσσερα τελευταία (1-1-2, 6-5-2 συνολικά, 2-2-2 εκτός) η Βερακρούζ αντέχει ακόμα στη δεύτερη θέση. Δίκαιες οι αποδόσεις, δεν λέει και πολλά το 2,10 του άσου.\nΗ Τιχουάνα είναι στη δεύτερη θέση (7-2-4, 10/13 και τέσσερα σερί over, καλύτερη επίθεση) και εντός έδρας μετράει 5-0-1 (5/6 over, καλύτερη επίθεση), αλλά στα τρία τελευταία έχασε με 2-1, 3-4 και 2-1. Η Γουαδαλαχάρα είναι μόνη της στην κορυφή (7-3-3 με την καλύτερη άμυνα, 2-2-3 εκτός) κι έχει μόνο μία ήττα στα οκτώ τελευταία (5-2-1). Δύσκολο ματς, απών ο ηγέτης Αράνγκο (9 γκολ) για τους γηπεδούχους.


Δεν συζητά αποχώρηση του τουρκικού στόλου το ΝΑΤΟ | OPEN TV\nκαταχωρήθηκε: Τρίτη 08 Σεπτεμβρίου 2020 19:11\nΔεν συζητά αποχώρηση του τουρκικού στόλου το ΝΑΤΟ\nΣτις τεχνικές συζητήσεις του ΝΑΤΟ δεν υπάρχει ως προϋπόθεση η απομάκρυνση των πλοίων από την Ανατολική Μεσόγειο.\nΣτα όρια του παραλογισμού η τουρκική προκλητικότηταΟι τουρκικές ύβρεις και οι απειλές συνοδεύονται σταθερά και από τον προκλητικό πλου του Oruc Reis που φτάνει όλο και πιο κοντά στο Καστελόριζο. Ο... Συνεχείς αποτροπές σε απόπειρες μεταναστών να μπουν παράνομαΑύξηση της προκλητικότητας στον Έβρο από την τουρκική πλευρά, αλλά και αύξηση των επιχειρήσεων αποτροπής από την ελληνική. Σε επίπεδο διπλωματών η πρώτη συζήτηση στο ΝΑΤΟΗ πρωτοβουλία του ΝΑΤΟ για τεχνικές συζητήσεις με σκοπό την αποφυγή ατυχήματος. Η αυριανή ημέρα προμηνύεται κρίσιμη καθώς η Αθήνα αναμένεται να θέσει... Στο OPEN ο Έλληνας πιλότος που πέταξε πρώτος με RafaleΚι ενώ ο Ερντογάν συνεχίζει τις προσβολές, χαρακτηρίζοντας τις ελληνικές ένοπλες δυνάμεις διαλυμένες, στο OPEN καταθέτει τις γνώσεις και την περί του...


Ο Ζοτς, ο Μπουρούσης και το... σίχαμα - Contra.gr - Live Sports Magazine\nΟ Ζοτς, ο Μπουρούσης και το... σίχαμα\nΣΤΑΥΡΟΣ ΚΑΡΑΪ́ΝΔΡΟΣ ΤΕΛ. ΑΝΑΝΕΩΣΗ: 18 Μαϊ. 2015 | 19:55\nΑυτά είναι τα 5 πράγματα/πρόσωπα που θα θυμόμαστε από το Final Four και θα μπουν στο χρονοντούλαπο της ιστορίας των διοργανώσεων.\n5. Ο Ζέλικο Ομπράντοβιτς\nΠήγε στον τελικό με την αύρα των 8 ευρωπαϊκών. Και μόνο η παρουσία του προκαλούσε δέος. Είχε όσα είχε πάρει πριν την Κυριακή η Ρεάλ. Ο απολογισμός, όμως, δεν ήταν αυτός που περίμενε. Δύο εύκολες ήττες από τη Ρεάλ και τον φίλο του Ιτούδη έκλεισαν το κεφάλαιο Final Four για έναν προπονητή που έχει μάθει να παλεύει ακόμα κι αν τερματίζει τελευταίος. Οι δηλώσεις του στο τέλος θύμισαν κάτι από τις δηλώσεις του μετά από μια ήττα του Παναθηναϊκού με την Πρόκομ. Ο Σέρβος ξέσπασε και σε συνδυασμό με τις αποκαλύψεις για ραντεβού με την ΤΣΣΚΑ, φούντωσαν οι φήμες ότι είναι πιθανό να αποχωρήσει από την Τουρκία για να πάει να κάνει ξανά δίδυμο με τον Ιτούδη μήπως και οι Ρώσοι καταφέρουν να σηκώσουν το ευρωπαϊκό.\n4. Ο Γιάννης Μπουρούσης\nΣτην πρόσφατη συνέντευξή του στο Contra.gr, ο Γιάννης Μπουρούσης φρόντισε να ξεκαθαρίσει πως είναι καλύτερα μακριά από την Ελλάδα. Η επιλογή του να συνεχίσει την καριέρα του στη Ρεάλ δεν ήταν λανθασμένη. Πέτυχε αυτό που δεν είχε καταφέρει με τον Ολυμπιακό: να γίνει πρωταθλητής Ευρώπης. Η εικόνα των πανηγυρισμών με την κορούλα του δείχνει υγεία. Ο Μπουρούσης ήταν από εκείνους τους παίκτες που τον είχε αδικήσει η ιστορία. Το βράδυ της Κυριακής δικαιώθηκε. Βέβαια, ο ίδιος δεν θα ήθελε να κατακτήσει τη βαρύτιμη κούπα στερώντας την από τον Ολυμπιακό...\n3. Η ΤΣΚΚΑ\nΤι 'χες Γιάννη, τι 'χα πάντα. Η ΤΣΣΚΑ πήγε ως φαβορί στη Μαδρίτη και έφυγε με την τρίτη θέση της παρηγοριάς. Το παράδειγμά της έδειξε ξεκάθαρα πως δεν φτάνουν μόνο τα λεφτά για να πετύχεις κάτι καλό. Χρειάζεται και τεχνογνωσία. Ορθή η επιλογή των Ρώσων να επενδύσουν στον Δημήτρη Ιτούδη που αν μη τι άλλο ξέρει από... κούπες. Δεν είχαν επενδύσει, όμως, στο γεγονός ότι απέναντί τους είχαν τον Ολυμπιακό και το φάντασμα της Κωνσταντινούπολης. Η ΤΣΣΚΑ είχε τον έλεγχο του ημιτελικού, αλλά όταν η μπάλα "έκαιγε" τα λεφτά... δεν έπιασαν τόπο. Ο Κιριλένκο θα έχει να λέει στα εγγόνια του πως... ένας Παπαπέτρου τον έκανε μια χαψιά.\n2. Ο Ρούντι Φερνάντεθ\nΟ Φίλιππος Συρίγος είχε αποκαλέσει "μπασκετικό σίχαμα" τον Ναβάρο. Ο Ρούντι τον ξεπέρασε. Μεγάλος παίκτης, τεράστια προσόντα, δυνατή προσωπικότητα, αλλά loser. Οσα ευρωπαϊκά και να πάρει ακόμα δεν θα αποτινάξει από πάνω του τη ταμπέλα του "κωλόπαιδου που παίζαμε μαζί του στις αλάνες όταν ήμασταν πιτσιρικάδες". Το συμπέρασμα πολλών για την αντίδραση του Σπανούλη είναι ότι δεν ξέρει να χάνει. Αν ο Σπανούλης δεν ξέρει να χάνει τότε ο Ρούντι δεν ξέρει να κερδίζει. Τόσο απλά. Τα ίδια και για τον Μασιούλις. Προφανώς ξέρει καλύτερα από εμάς τι ανταλλάσσουν οι παίκτες μεταξύ τους στη διάρκεια των αγώνων. Δεν απασχολεί, όμως, κανέναν να μεταφέρεται αυτό και στους δημοσιογράφους. Φτηνός οπαδισμός, που τρέφει τους κάφρους.\n1. Ο Βασίλης Σπανούλης\nΟκ. Εχουν γραφτεί πολλά για τον Kill Bill. Αρχηγός, μια ομάδα μόνος του, πάνω από τον Ολυμπιακό κτλ. Αν το δεις ωμά, η παρουσία του στο Final Four δεν ήταν καλή. Απλά το σενάριο γράφτηκε έτσι ώστε να κλέψει την παράσταση λόγω των όσων έκανε στα τελευταία λεπτά του ημιτελικού με την ΤΣΣΚΑ. Ο Ιτούδης είχε βρει για 37 λεπτά τον τρόπο να τον αφήσει μακριά από το καλάθι. Η Ρεάλ το έκανε σε όλη τη διάρκεια του αγώνα. Το θέμα δεν είναι τι γεύση αφήνει η εικόνα του Σπανούλη ούτε το επεισόδιο με τον Ρούντι. Το θέμα είναι ότι ο Ολυμπιακός έκανε υπέρβαση ακόμα και της... υπέρβασης στη σειρά με τη Μπαρτσελόνα. Πέταξε εκτός τελικού την ΤΣΣΚΑ, έπαιξε τελικό στην έδρα της Ρεάλ και δικαίως αντιμετωπίζεται σαν πρωταθλητής Ευρώπης. Είναι πλέον μια ομάδα που έχει μάθει να παίζει στα δύσκολα και το γουστάρει.\nΠαντελής Βλαχόπουλος: Τι να του πει και να του δείξει ο Μασιούλις\nΤσάρλυ: Πρώτα το πρωτάθλημα και μετά το 4ο


Έντρομος συμβιβασμός | a hairless ape\n← Το ευρω-μνημόσυνο των Βρυξελλών\nΟύτε να το σκέφτεστε. Τώρα αρχίζουμε. →\nΜετά από μια 17ωρη συνεδρίαση στις Βρυξέλλες ο Αλέξης Τσίπρας εξασφάλισε τη συμφωνία των δανειστών για ένα δάνειο περίπου 82 δις ευρώ, με αντάλλαγμα την καταστροφή εκείνων που με τον έναν ή τον άλλο τρόπο κατάφεραν να επιβιώσουν τα πέντε τελευταία χρόνια.\nΟ πρωθυπουργός αναίρεσε τη στάση του και τις θέσεις του κόμματος του, με εξαίρεση τον Γιάνη Βαρουφάκη, ο οποίος κάρφωσε τον Τσίπρα λέγοντας σε συνέντευξή του ότι πρότεινε έξοδο της Ελλάδας από το ευρώ σε περίπτωση που κλείσουν οι τράπεζες, αλλά δεν εισακούστηκε.\nΑπό όσα λέει ο Βαρουφάκης μαθαίνουμε ότι το θέμα των κλειστών τραπεζών έπεσε στο τραπέζι ως απειλή από την πρώτη εβδομάδα της κυβέρνησης ΣΥΡΙΖΑ-ΑΝΕΛ· επομένως είχαν όλοι προειδοποιηθεί για κάτι τέτοιο, αλλά δεν δόθηκε κανένα σήμα για να προετοιμαστούν.\nΑπό τη συμφωνία στις Βρυξέλλες προκύπτει ότι ο Τσίπρας απέτρεψε την πλήρη παράδοση στους Γερμανούς, αποδεχόμενος την πλήρη παράδοση σε όλους τους άλλους δανειστές αλλά και…


Know-how « Οινομαγειρέματα γεμάτα αναμνήσεις\nΠρος τιμήν λίγων φιαλών en primeur\nΠιθανό να το ξέρετε ήδη, αλλά υπάρχει ένας τρόπος αγοράς του κρασιού που ονομάζεται En Primeur. Πρόκειται ουσιαστικά για οινικά futures, όπου ο καταναλωτής προμηθεύεται το κρασί κάποιου τρύγου ενώ αυτό είναι ακόμα στο βαρέλι, επενδύοντας σε αυτό πριν την εμφιάλωσή του και εξασφαλίζοντας cash flow γα έμπορο και παραγωγό. Η πληρωμή της προκαταβολής γίνεται νωρίς, ένα χρόνο έως 18 μήνες πριν την επίσημη κυκλοφορία του κρασιού. Το σκεπτικό πίσω από την αγορά είναι ότι τα κρασιά (ενδέχεται να) είναι σημαντικά φτηνότερα κατά την περίοδο του en primeur σε σχέση με τις τιμές τους στο ράφι, αν και αυτό δεν είναι εγγυημένο. Σε κάποιες περιπτώσεις η επένδυση μπορεί ακόμα και να αποδειχτεί επικερδής, αν το κρασί πουληθεί στη δευτερογενή αγορά αντί να καταναλωθεί. Η πρακτική αυτή έχει διαδοθεί πολύ κι έχει (δυστυχώς) στείλει τις τιμές ορισμένων σπουδαίων κρασιών στα ύψη κάνοντάς τα απαγορευτικά για εμάς τους απλούς οινόφιλους.\nΤα κρασιά που πουλούνται έτσι συνήθως είναι ιδιαίτερα φημισμένα: έχουν ειδική σημασία οι en primeur αγορές για τα κρασιά του Bordeaux, της Βουργουνδίας, ορισμένα του Ροδανού και αρκετά Port, αλλά και διάφορα άλλα «ιδιαίτερα»κρασιά (Super-Tuscans, κλπ). Ο καταναλωτής δεν έχει δοκιμάσει τα κρασιά, αλλά δεν προχωρά και στα τυφλά: οι ειδικοί του χώρου δοκιμάζουν τα κρασιά πριν την εμφιάλωσή τους και γράφουν την γνώμη τους για αυτά, προβλέποντας – όσο μπορούν – την εξέλιξή τους. Η αγορά en primeur είναι σκόπιμη για σπάνια κρασιά, από παραγωγούς με αξιόπιστα σταθερή υψηλή ποιότητα και για τρύγους που έχουν αναγνωριστεί από τους ειδικούς ως πραγματικά ξεχωριστοί. Αν ένα από αυτά τα κριτήρια ή (ακόμα καλύτερα) κάποιος συνδυασμός τους ισχύει, τότε η κίνηση αξίζει. Θεωρητικά μάλιστα, σε μια ανεπτυγμένη αγορά, όπως της Βρετανίας, θα μπορούσε κάποιος να αγοράσει τρία κιβώτια από ένα σπουδαίο κρασί en primeur και μετά από καιρό να πουλήσει τα δύο, χρηματοδοτώντας έτσι την κατανάλωση του ενός.\nΠροσωπικά, έχω αγοράσει μία φορά μέχρι τώρα στη ζωή μου en primeur, για λόγους απλούς: δεν με παίρνει οικονομικά για συχνότερα. Προμηθεύτηκα έτσι λίγες φιάλες ερυθρής Βουργουνδίας από τον εξαιρετικό τρύγο του 2005. Τα σέξι μπουκαλάκια μου είναι από την Cote d’ Or και περιλαμβάνουν ορισμένα κρασιά επιπέδου Village, μερικά Premier Cru και ένα Grand Cru (Clos Vougeot). Αν σχεδίαζα την αγορά σήμερα, θα είχα πάρει ακόμα περισσότερα Cru (κυρίως Premier, που δεν τα λυπάσαι να τα σφάξεις), τα οποία σε τέτοιες περιπτώσεις είναι value for money σε σχέση με την τιμή που πετυχαίνουν μετά στην αγορά.\nΗ πραγματική απόλαυση τέτοιων κρασιών φυσικά είναι να τα μοιράζεσαι με φίλους που, ακόμα κι αν δεν είναι τόσο…λαλημένοι όσο εσύ, εκτιμούν το κρασί. Και σημαντικό τμήμα της απόλαυσης είναι όταν οι έρμοι οι καλεσμένοι βρίσκονται ανυπεράσπιστοι μπροστά στο μπλα-μπλα-μπλα του οινόφιλου γύρω από την συγκεκριμένη φιάλη, τις συνθήκες αγοράς της, τις λεπτομέρειες του terroir της κλπ κλπ κλπ.\nΈνα τέτοιο τραπέζι κάναμε το Σάββατο που μας πέρασε. Και ήταν η ώρα να σφάξουμε δυο φιάλες Vosne-Romanee 2005 του L.Jadot, που είχαν αγοραστεί (ναι, το μαντέψατε!) en primeur.\nΤο μενού είχε ως εξής:\n1. Πατατόσουπα με καρότο, κονφί σκόρδου και θυμάρι\n2. Μικρό πλατώ με πατέ φασιανού και πατέ αγριογούρουνου (παραγγελιά κι υπόσχεση στους καλεσμένους μας)\n3. Ανάμεικτη σαλάτα με κουκουνάρι και βινεγκρέτ με εστραγκόν\n4. Φραγκόκοτα με κάστανα και αποξηραμένα φρούτα, σερβιρισμένη με ρύζι με σαφράν.\n5. Τυριά (φυσικά) και γλυκό (μους λεμόνι)\nΜέχρι και την σαλάτα ήπιαμε ένα Sauvignon Fume, και συγκεκριμένα το 2006 του Καρiπίδη (ταίριαξε εξαιρετικά με τα πατέ), ενώ η φραγκόκοτα και το ώριμο cheddar του φινάλε έπαιξαν με χαρά δίπλα στις Vosne-Romanee, σερβιρισμένες (όπως άρμοζε) στα ανάλογα Riedel.\nΉταν από κάθε άποψη ένα από τα πιο πετυχημένα μας γεύματα και από τα πιο απολαυστικά Σαββατόβραδα – έστω κι αν χρειάστηκε να «μοιραστούμε» την γιορτή του Αγ.Βαλεντίνου. Το Fume του Καριπίδη είχε ευχάριστο χρώμα και μύτη μέτριας έντασης, αλλά στο στόμα είχε ωραίο όγκο, πετυχημένη οξύτητα και ισορροπία. Δεν περίμενα πόσο απόλυτα ταιριαστό θα ήταν με τα πατέ (μην σας φανεί περίεργο, αλλά δεν τρώμε πατέ και κάθε σαββατοκύριακο εδώ που τα λέμε, χε χε χε χε…).\nΌσο για το κρασιά από το Vosne-Romanee, είναι όπως έπρεπε. Τα κρασιά της Vosne δεν μπορούν να είναι μέτρια ή έστω απλώς καλά. Έχουν ένα μεγαλείο πάνω τους, αισθητό στην υφή και την δομή τους. Κυριαρχούνται φυσικά από το θρυλικό Domaine de Romanee-Conti, αλλά η φήμη του village είναι δικαιολογημένη. Τα κρασιά είναι αριστοκρατικά, γενναιόδωρα, απολαυστικά και ικανά για μακρά παλαίωση. Δεν έχουν την φινέτσα του Chambolle ή την ρώμη του Chambertin, όμως αποτελούν πρότυπο πλούτου και αρώματος. Και οι συγκεκριμένες φιάλες που είχαμε την χαρά να πιούμε πριν λίγες μέρες, εκπληρώναν τις προσδοκίες: βαθύ (αλλά όχι αδιαφανές) χρώμα, μεταξένια υφή, ένα εύρος από αρώματα (σκούρα φρούτα του δάσους, μούρα, μπαχάρια), ευγενικές ταννίνες, διακριτικότατη χρήση ξύλου και απολαυστική επίγευση. Σούπερ!\nΑυτό που βρίσκω πάντα μαγευτικό σε τέτοιες βραδιές είναι ότι μετά από λίγο η απόλαυση σε πιάτα και ποτήρια γίνεται απλώς η αφορμή. Πάντοτε οι συζητήσεις είναι που έχουν το ενδιαφέρον, πάντοτε οι πλάκες και τα πειράγματα καταλύουν απολαυστικά κάθε έννοια τάξης γύρω από το τραπέζι. Τα χαμόγελα χορεύουν στα πρόσωπα και η ευδαιμονία κάθεται μαζί μας. Η μοιρασιά τέτοιων στιγμών είναι που τις κάνει υπέροχες.\nΣυμβουλή λοιπόν: βρείτε τι κρασί απολαμβάνετε πραγματικά και αγοράστε τα καλύτερα δείγματά του. Αγοράστε en primeur, αγοράστε σε magnum (θα το καλύψουμε κι αυτό άλλη φορά), αγοράστε τα κατάλληλα Riedel για αυτό. Και μετά βρείτε με ποιους θα το μοιραστείτε – μόνο έτσι πολλαπλασιάζεται η απόλαυση!\nΥΓ: Για περισσότερες πληροφορίες για το en primeur, ρίξτε μια ματιά και στο άρθρο του decanter εδώ.\n14 Σχόλια Posted in Περιοχές, Σφαγές μπουκαλιών, Know-how\nΠουλάει τελικά το βιολογικό κρασί;\n«There’s no advantage to marketing wine as organic. We’re doing it because it leads to higher quality.” John Williams, Frog’s Leap, California.\nΠρώτα απ ‘όλα θα πρέπει να κάνουμε μια σημαντική διευκρίνιση. Δεν μπορούμε να μιλάμε για βιολογικό κρασί, αλλά για κρασί φτιαγμένο από σταφύλια βιολογικής καλλιέργειας. Η ουσιαστική διαφορά με ένα άλλο κρασί είναι ο τρόπος καλλιέργειας του αμπελιού. Αν θέλαμε να μιλάμε για απολύτως βιολογικό κρασί θα έπρεπε όλα τα συστατικά του (ο θειώδης ανυδρίτης για παράδειγμα) να είναι βιολογικής προέλευσης, πράγμα αδύνατο αλλά και ανούσιο. Εναλλακτικά, θα έπρεπε να ορίζεται νομικά ο όρος με συγκεκριμένες παραμέτρους για κάθε στάδιο της οινοποίησης, πράγμα που απλώς δεν συμβαίνει. Όχι ακόμα τουλάχιστον.\nΜιλάμε λοιπόν για κρασί από βιολογική καλλιέργεια, με τα βιολογικής καλλιέργειας σταφύλια να είναι πιστοποιημένα από αντίστοιχο φορέα. Σύμφωνα με τη νομοθεσία για τη βιολογική αμπελοκαλλιέργεια: α) για τη λίπανση χρησιμοποιείται μόνον κοπριά ζώων και όχι χημικά λιπάσματα β) η προστασία του αμπελιού από τους εχθρούς του γίνεται μόνο με βιολογικά μέσα και γ) ο χαλκός και το θειάφι χρησιμοποιούνται για την προστασία του αμπελιού από τον περονόσπορο και το ωίδιο, τις δύο πιο συνηθισμένες αρρώστιες που προσβάλλουν το αμπέλι.\nΠολλοί παραγωγοί ακολουθούν συνολικά ή εν μέρει τις επιταγές της βιολογικής γεωργίας, ακόμα και αν δεν παίρνουν την σχετική πιστοποίηση. Υπάρχουν αρκετοί λόγοι για αυτό, από τους πιο επιφανειακούς (το βιολογικό είναι η μόδα της εποχής, κακά τα ψέματα) μέχρι και τους πιο ουσιαστικούς (μακροπρόθεσμη υγεία του αμπελώνα αλλά και των ανθρώπων που εργάζονται σε αυτόν). Άλλοι πιστεύουν ότι το υγιές έδαφος θα δώσει και υγιή σταφύλια, οπότε ακολουθούν τις αρχές χρησιμοποιώντας την βιολογική γεωργία σαν εργαλείο για την βελτίωση του τελικού προϊόντος. Οι γραφειοκρατικές δυσκολίες, αλλά περισσότερο η έλλειψη ουσιαστικού εμπορικού πλεονεκτήματος αφήνουν αυτούς τους ανθρώπους χωρίς την τελική πιστοποίηση.\nΤο ερώτημα για μένα είναι πού οφείλεται αυτή η έλλειψη εμπορικού αποτελέσματος, γιατί δηλαδή το βιολογικό κρασί δεν είναι marketing tool. Τα άρθρα και οι αναφορές στον τύπο (βλ. και τελευταίο τεύχος του Οινοχόου της Καθημερινής) ασχολούνται με το τεχνικό/θεσμικό κομμάτι της υπόθεσης και όχι με το εμπορικό. Γεγονός είναι ότι λίγες μελέτες έχουν γίνει για την ανταπόκριση του κοινού στα κρασιά από βιολογική καλλιέργεια, οπότε πρέπει κανείς να ψάξει στα τυφλά και να στηριχτεί πολύ στην προσωπική εμπειρία.\nΣτο σπίτι, ειδικά από τότε που γεννήθηκε το παιδί, αγοράζουμε αρκετά προϊόντα βιολογικής καλλιέργειας. Οι πατάτες, τα περισσότερα φρούτα, οι ντομάτες, τα εσπεριδοειδή, τα ζυμαρικά, το κρέας (συνήθως) είναι όλα τους βιολογικά. Είναι αρκετά ακριβότερα αλλά περιμένουμε ότι θα γλυτώσουμε το κόστος σε…γιατρούς μετά από χρόνια. Επίσης, είναι πολύ πιο νόστιμα και μυρίζουν όπως θα έπρεπε. Κόβεις το λεμόνι ή το καρπούζι κι ευωδιάζει η κουζίνα ολόκληρη. Θα έλεγα δηλαδή ότι αντιπροσωπεύω ένα νοικοκυριό ευαίσθητο σε θέματα πρώτων υλών διατροφής και συνειδητοποιημένο στην κατανάλωση, στο βαθμό που αυτό είναι εφικτό. Παρόλα αυτά δεν αγοράζουμε βιολογικό κρασί ή μάλλον (για την ακρίβεια) δεν επιλέγουμε μεταξύ δύο παρόμοιων κρασιών αυτό που είναι βιολογικό. Και δεν είμαστε οι μόνοι.\nΥπάρχουν αρκετοί λόγοι που ο καταναλωτής κρασιού δεν θα απλώσει το χέρι του προς το κρασί βιολογικής καλλιέργειας:\nΥπάρχει σίγουρα έλλειψη ενημέρωσης, εδώ πρέπει να ξεκινάς ορίζοντας τι είναι και τι δεν είναι «βιολογικό»κρασί.\nΥπάρχει έλλειψη πρόσβασης: συνήθως (όχι πάντα) η βιολογικά πιστοποιημένη καλλιέργεια είναι μικρής κλίμακας και συνεπάγεται περιορισμένο κανάλι διανομής, πολλές φορές περιορισμένο στην τοπική αγορά.\nΤο κόστος αντιμετωπίζεται ως υπερβολικό, άλλωστε, το κρασί είναι ήδη ένα προϊόν που κανείς δεν χαρακτηρίζει φτηνό.\nΗ συχνότητα της κατανάλωσης δεν είναι μεγάλη. Δεν είναι πολλοί αυτοί που καταναλώνουν κρασί τόσο συχνά ώστε να έχει σημασία η διαφορά. Σαλάτα όμως τρώμε (ή θα έπρεπε να τρώμε) κάθε μέρα.\nΤο κρασί αντιμετωπίζεται ως ένα ήδη αγνό, θετικό για την υγεία προϊόν, με περιορισμένα πρόσθετα. Ενώ στο κρέας αγωνιούμε για τις τοξίνες και στα λαχανικά για τα φυτοφάρμακα, το κρασί έχει ήδη την εικόνα του προϊόντος που ενισχύει την υγεία (French paradox και όλα τα συναφή) οπότε δεν βλέπουμε τον λόγο.\nΤο βασικότερο όλων; Γεύση και άρωμα. Οι άνθρωποι που αγαπάνε το κρασί συνήθως δίνουν έμφαση στα οργανοληπτικά χαρακτηριστικά του – κι όχι μόνο του κρασιού, αλλά του συνόλου των διατροφικών ειδών που προτιμάνε. Αν το βιολογικό φασολάκι έχει την ίδια (ή χειρότερη) γεύση από το συμβατικό, γίνεται καταναγκαστική η προτίμηση σε αυτό και μετά από λίγο καιρό θα γυρίσεις απλά στο πιο νόστιμο. Ευτυχώς, σχεδόν όλα τα βιολογικά προϊόντα είναι πιο νόστιμα από τα συμβατικά. Αυτό το περιμένω και στο κρασί για να το προτιμήσω: καλύτερη μύτη, πιο ελκυστικό στόμα. Θέλω να είναι ποιοτικά ένα ανώτερο προϊόν, σταθερά και αξιόπιστα, και τότε φυσικά θα προτιμήσω την κατανάλωσή του. Αν όμως το συμβατικό είναι καλύτερο κρασί, ε, θα προτιμήσω το συμβατικό. Πίνω για την ευχαρίστησή μου κι όχι για να χορτάσω, οπότε αφού δεν έχω υποχρέωση να καταναλώσω το κρασί θα το κάνω μόνο αν είναι ευχάριστο.\nΜε άλλα λόγια, ο καταναλωτής που διαλέγει το βιολογικό προϊόν περιμένει, εκτός από τα μακροπρόθεσμα οφέλη στην υγεία του, χαρακτηριστικά γεύσης και αρώματος καλύτερα από τα αντίστοιχα των προϊόντων συμβατικών καλλιεργειών. Και αν αυτό δεν το πετύχουν οι παραγωγοί, τότε δεν πρόκειται να πουλήσει η φιάλη τους περισσότερο από μια αντίστοιχη συγκρίσιμη φιάλη συμβατικής καλλιέργειας.\n18 Σχόλια Posted in Φιλοσοφίες της αμπέλου, Know-how\nΥποθετικό σενάριο, αλλά όλοι λίγο – πολύ έτσι ξεκινάμε: Άντε και δοκίμασες πέντε – έξι κρασιά. Και άντε και τα απόλαυσες. Και άντε και μπήκε το μικρόβιο του οινόφιλου μέσα σου – από πού ξεκινάς να επεκτείνεις τις γνώσεις που θα σε βοηθήσουν να απολαμβάνεις περισσότερα και καλύτερα κρασιά; Να αποκωδικοποιείς λίστες εστιατορίων και παρατεταγμένα στα ράφια της κάβας μπουκάλια. Αν όχι πλήρως, τουλάχιστον αρκετά για να….επιβιώσεις! Τι μπορεί να σε βοηθήσει σε αυτή την κατάσταση;\nΟπωσδήποτε θα διαβάσεις άρθρα σε περιοδικά. Οπωσδήποτε θα κοιτάξεις και ένα – δυο site στο Internet, κάποια blog ας πούμε («γκουχ, γκουχ, έβηξε με νόημα»). Καλά θα έκανες να προμηθευτείς και δυο – τρία βιβλία (Σημείωση εις εαυτόν: κάποια στιγμή να ανεβάσω ένα ποστ με προτεινόμενα βιβλία για να ξεκινήσει κανείς). Η καλύτερη λύση είναι η καθοδήγηση από κάποιον πιο έμπειρο, που λατρεύει το κρασί και τον κόσμο του και που μπορεί να σε βοηθήσει να «αρπάξεις» συγκεκριμένα αρώματα και γεύσεις από ένα ποτήρι που μέχρι πριν λίγο καιρό μπορούσες μόνο να χαρακτηρίσεις καλό ή κακό. Με άλλα λόγια, να κάνεις στον εαυτό σου δώρο ένα σεμινάριο οινογνωσίας.\nΤον Θόδωρο Λέλεκα δεν τον έχω συναντήσει ποτέ ακόμη. Διαβάζω τα κείμενά του με μεγάλη ευχαρίστηση, τόσο στον Οινοχόο της Καθημερινής, όσο και στο blog που διατηρεί, ενώ έχουμε ανταλλάξει και μερικά e-mail συζητώντας για συγκεκριμένα θέματα – απορίες που είχα. Στον βαθμό που τον ξέρω είναι άνθρωπος με άποψη για το αντικείμενό του, αλλά διακριτικός και ήπιος σε έντονες κρίσεις . Έχει χιούμορ, έχει γνώσεις και (πολύ σημαντικό) έχει μεγάλη όρεξη να συνεχίζει να μαθαίνει κι ο ίδιος όλο και περισσότερα. Με άλλα λόγια, δεν δείχνει να είναι σε καμία περίπτωση ο τύπος του αστραφτερού παντογνώστη που ορθώνει αποστάσεις, αλλά μάλλον του δάσκαλου που κάθεται από την ίδια πλευρά με τον μαθητή. Κι αυτό μου ακούγεται ιδανικό.\nΤην Δευτέρα που μας έρχεται (20 Οκτωβρίου) ο Θόδωρος ξεκινά ένα νέο κύκλο σεμιναρίων γύρω από την οινογνωσία, σε πολύ όμορφο χώρο, στην υπόγεια αίθουσα του κελλαριού του Bizart, για 8 δίωρες (περίπου) συναντήσεις και σε πολύ λογικό κατά την γνώμη μου κόστος: € 250. Μόνο τα μπουκάλια που θα ανοιχτούν σε κάθε συνάντηση να βάλετε, έχετε ήδη βγάλει και κέρδος! 🙂\nΤο μόνο αρνητικό που βρήκα στην πρόσκληση είναι ότι εγώ δεν μπορώ τις Δευτέρες του φετεινού χειμώνα, αλλιώς θα είχατε σίγουρα και blogger guest – star στο κοινό, χε χε χε. Σε κάθε περίπτωση, για κάποιον που νιώθει έτοιμος να λάβει λίγη δομημένη ενημέρωση και καθοδήγηση για τον υπέροχο κόσμο του κρασιού, σας προτείνω να το σκεφτείτε πολύ σοβαρά. Και να πίνετε όλα τα ποτήρια που θα σας δίνουν εκεί στην υγεία μας!\nΛεπτομέρειες εδώ, ενώ σχετική ανάρτηση υπάρχει και εδώ.\n6 Σχόλια Posted in Guest stars, Know-how\nΜε αφορμή τα σχόλια του προηγούμενου ποστ, σκεφτόμουνα την εφοδιαστική αλυσίδα (γουάου!) μέσω της οποίας φτάνει το κρασί στο ποτήρι μας. Δεν θα πέσετε από τα σύννεφα αν ισχυριστώ ότι δεν αρκεί να θέλεις να πιεις ένα κρασί, πρέπει να καταφέρεις να το φέρεις μέχρι το ποτήρι σου.\nΥπάρχουν κρασιά που κυκλοφορούν ευρέως, και μάλιστα είναι αξιοπρόσεκτα καλοφτιαγμένα, σε σχέση με αυτά που έβρισκες στο εμπόριο μέχρι πριν 12-15 χρόνια. Αν όμως θες να ξεφύγεις από την ζώνη των «μέχρι 6 ευρώ» ή από την Ελλάδα (χωρίς να σημαίνει αυτό , πρέπει να οργανωθείς κάπως. Άλλωστε, η πληθώρα προελεύσεων, ποικιλιών και τύπων κρασιών είναι ένας ακόμα λόγος να ενθουσιάζεσαι με τον κόσμο του οίνου. Πώς όμως θα τα βρεις στο κελάρι, το τραπέζι και το ποτήρι σου; Συνέχεια →\n15 Σχόλια Posted in Know-how\nΟ Βουδισμός στην πράξη: essential κάβα\nΕναλλακτικός τίτλος: τα 40 κρασιά που ο άνδρας πρέπει να δοκιμάσει πριν γίνει 40 (thanx Αντώνη!)\nΠιστεύω ότι μπορούμε να συμφωνήσουμε πως ο Βουδισμός εδώ και δεκαετίες ασκεί μια έντονη γοητεία σε μας τους δυτικούς, η οποία όμως παραμένει σχεδόν πάντα στο επίπεδο της τουριστικής ενασχόλησης. Γνωρίζουμε ελάχιστα για αυτόν, μπουρδουκλώνουμε ινδουιστικές διδαχές, πρακτικές φενγκ-σούι και μπόλικη λάουντζ μουσική μαζί και τελικά φτιάχνουμε έναν αχταρμά αυτοσχεδιαστικού ζεν που απέχει από τον Βουδισμό όσο και οι Βρυξέλλες από το Βαρανάσι. Παρόλα αυτά, πετυχαίνουμε ένα στοιχείο του που είναι αληθινό: την ηρεμία.\nΕν συντομία και με τον προφανή κίνδυνο υπερ-απλούστευσης, η πολυθρύλητη βουδιστική ηρεμία αφορά την επίγνωση της ανυπαρξίας του φυσικού κόσμου και την συνακόλουθη βεβαιότητα πως ό,τι κι αν συμβεί δεν έχει σημασία. Σε μια πιο light εκδοχή, λιγότερο φιλοσοφική αλλά και πιο εφαρμόσιμη, η βουδιστική ηρεμία επιτυγχάνεται αν ξέρεις πως τίποτα δεν έχει σημασία. Ό,τι κι αν συμβεί στην τελική δεν σε αφορά. Ή άντε και σε αφορά, είσαι απόλυτα έτοιμος να το αντιμετωπίσεις, στα πλαίσια του αναμενόμενου και της λογικής. Για να το εκχυδαΐσω εντελώς το παράδειγμα, φανταστείτε ένα πελώριο ποσό που κάθεται στην τράπεζα χωρίς να το χρειάζεστε για κάτι. Ξέρετε ότι είναι εκεί είτε σας χρειαστεί για επισκευές στο σπίτι, είτε για επιδιορθώσεις σε τρακαρισμένο αυτοκίνητο, ή ακόμα και για την σπατάλη ενός καπουτσίνο στο Κολωνάκι. Ε, αυτό δίνει μια μικρή γεύση βουδιστικής ηρεμίας.\nΚατ’ αναλογία, θα πρέπει η βασική κάβα που έχει κάποιος στο σπίτι να μπορεί να ανταποκριθεί περίπου σε οποιαδήποτε απρογραμμάτιστη πρόκληση προκύψει. Να είστε σίγουροι ότι αν ο Βούδας ήθελε μια μικρή κάβα, θα έστηνε μία σαν αυτή που θα περιγράψουμε σήμερα. Συνέχεια →\n10 Σχόλια Posted in Know-how


Θεοδωράκης: Τα Υπουργεία πρέπει να τα αναλάβει η... Εθνική Ελλάδος\n10:19 πμ, Κυριακή 28 Σεπ 2014 10:19 πμ, Κυριακή 28 Σεπ 2014\nΤις προϋποθέσεις που θα θέσει το Ποτάμι για να συμμετάσχει στην επόμενη κυβέρνηση περιγράφει ο επικεφαλής του, Σταύρος Θεοδωράκης.\n“Το Ποτάμι δεν έρχεται για να διορίσει τους δικούς του, έρχεται για να εξασφαλίσει ότι στα υπουργεία θα πάει η Εθνική Ελλάδος”, αναφέρει μεταξύ άλλων.\nΔιαβάστε αποσπάσματα από τη συνέντευξή του στον Ελεύθερο Τύπο:\nΕίστε από αυτούς που φοβούνται για τις καταθέσεις τους αν και εφόσον έρθει ο ΣΥΡΙΖΑ στην εξουσία;\nΟι δικοί μου φόβοι είναι άλλοι. Ότι στον ΣΥΡΙΖΑ υπάρχουν πολλοί που δεν έχουν καλή επαφή με την πραγματικότητα. Όταν επιτίθενται στον Ματέο Ρέντσι, όταν βάζουν θέμα ΝΑΤΟ αυτή τη στιγμή, όταν μιλούν για ανοιχτά σύνορα σε μια εποχή μεγάλων και βίαιων μεταναστευτικών κυμάτων, σημαίνει ότι κάποιοι ζουν αλλού και όχι εδώ. Για να μη σας πω ότι δεν είναι καθόλου προοδευτικό να αρνείσαι τον έλεγχο της νομιμότητας στις προσλήψεις.\nΗ Ρένα Δούρου είπε ότι ο έλεγχος αποτελεί πρόσχημα για απολύσεις…\nΚοιτάξτε, τα πράγματα είναι απλά. Οι λεβέντες του παλαιοκομματικού συστήματος βόλευαν τα δικά τους παιδιά με πλαστά δικαιολογητικά. Χρέος μας, και βεβαίως χρέος αυτών που δηλώνουν αριστεροί, είναι να βρεθούν όλοι αυτοί οι «πλαστοί» και να φύγουν από το Δημόσιο. Όλα τα άλλα είναι δικαιολογίες. Αυτοί που λένε «πρώτα θα σκίσουμε το Μνημόνιο και μετά θα ελέγξουμε και τα πλαστά πτυχία» μου θυμίζουν κάτι παλαιοημερολογίτες που λένε ότι όλα θα διορθωθούν με την Δευτέρα Παρουσία.\nΆρα να υποθέσω ότι δεν σας ενθουσίασαν οι εξαγγελίες Τσίπρα στην Θεσσαλονίκη…\nΟύτε του Τσίπρα ούτε του Σαμαρά ούτε του Παπανδρέου οι εξαγγελίες με ενθουσίασαν. Γιατί όλοι τα ίδια λένε από τη Θεσσαλονίκη. Είναι η κατάρα της εξουσίας. Όσο την πλησιάζεις τόσο μοιάζεις στους προηγούμενους.\nΜα, δεν νομίζω ότι είναι πια μυστικό. Στον ΣΥΡΙΖΑ έχει μετακομίσει ένα μεγάλο μέρος της παλιάς πράσινης εξουσίας. Από υπουργοί μέχρι μυστικοσύμβουλοι, που ελπίζουν ότι στον ΣΥΡΙΖΑ θα έχουν την ευκαιρία μιας δεύτερης πολιτικής καριέρας.\nΈχετε πει ότι θα θέσετε όρους συμμετοχής στην επόμενη κυβέρνηση. Αυτό αφορά και τα πρόσωπα των υπουργών;\nΚυρίως τα πρόσωπα των υπουργών. Γιατί στην Ελλάδα, που οι θεσμοί υπολειτουργούν, τα πρόσωπα παίζουν καθοριστικό ρόλο. Τι αξία έχει να λες «θα δώσω προτεραιότητα στις επενδύσεις και στην αύξηση της απασχόλησης» και να έχεις έναν υπουργό που όλη μέρα το λιβανίζει και δεν παίρνει καμία απόφαση;\nΕσείς βλέπετε κάποιο ρόλο για τον εαυτό σας, όπως του αντιπροέδρου της κυβέρνησης;\nΌχι βέβαια. Ο αντιπρόεδρος της κυβέρνησης πάντως πρέπει να είναι και ο συντονιστής της κυβέρνησης και να μην είναι για τις παρελάσεις.\nΑυτή η Εθνική Ελλάδος που είπατε μπορεί να έχει μέσα και αριστερούς και δεξιούς;\nΚοιτάξτε, και ο Ολυμπιακός παίρνει τα τελευταία χρόνια το πρωτάθλημα, η Εθνική Ελλάδος όμως έχει παίκτες και από άλλες ομάδες. Ακόμα και παναθηναϊκούς, που είμαστε σε κάμψη. Πέρα από τα αστεία, αυτό πρέπει να είναι το σκεπτικό. Να αξιοποιηθούν οι άξιοι και όχι αυτοί που τριγυρίζουν τους αρχηγούς, γιατί εκεί θα βρεις και αρκετούς αργόσχολους της πολιτικής.\nΜπορεί να προτείνετε και πολιτικούς με κομματικό παρελθόν, λ.χ η Άννα Διαμαντοπούλου, ο Γιώργος Φλωρίδης, ο Γιάννης Ραγκούσης, τους οποίους επικαλέστηκαν αρκετοί ομιλητές στην ημερίδα της περασμένης Κυριακής;\nΒιάζεστε παρά πολύ. Δεν είμαστε στην εποχή που συγκροτούμε υπουργικό συμβούλιο. Και οι θέσεις δεν δίνονται εξ οφίτσιο. Δίνονται «εκείνη τη στιγμή, σ’ αυτόν τον τομέα, γι’ αυτήν την πολιτική». Και υπάρχουν πολλές δεξαμενές στις οποίες κάθε φορά αναζητάς τους κατάλληλους. Η κύρια δεξαμενή πάντως είναι οι ικανοί της κοινωνίας, που δεν είχαν εμπλοκή με τα πολιτικά λάθη του παρελθόντος.\nΈχει άλλη λύση η χώρα πέρα από το να εφαρμόζει το Μνημόνιο;\nΗ χώρα έχει ανάγκη από ένα εθνικό σχέδιο δράσης. Την επόμενη τριετία θα κάνουμε «αυτά» και την επόμενη δεκαετία θα έχουμε καταφέρει και όλα τα άλλα. Όχι για τους δανειστές μας, αλλά για τα παιδιά μας. Η χώρα θέλει πατριωτικό σχέδιο και συμμαχίες όλων των δημιουργικών δυνάμεων.\nΚαμμένος: “Ο Σαμαράς βαφτίζει το κρέας ψάρι”\nΑφιέρωμα των Times στη Ρένα Δούρου\n"Θέλω πολύ να γίνω πατέρας"\nΓια γκεμπελισμό κατηγορεί τον Θεοδωράκη ο Ντινόπουλος\nΠοτάμι: Ο Ντινόπουλος “κλείνει το μάτι” στους παράνομου...\nΒΙΝΤΕΟ-Ο Κωνσταντίνος Μητσοτάκης για τον Παύλο Μπακογιά...


Χρήστης του Twitter ισχυρίζεται ότι η Ρωσία στέλνει υποβρύχιο στο στενό του Κερτς - Sputnik Ελλάδα\n18:59 07.12.2018 Λήψη σύντομου url\nΥποβρύχιο κλάσης Kilo φαίνεται πως αποστέλλει η Μόσχα στην περιοχή του Κερτς, στον απόηχο του ναυτικού επεισοδίου πριν από λίγες μόνο ημέρες, σύμφωνα με φωτογραφίες που κοινοποιήθηκαν σε μέσο κοινωνικής δικτύωσης.\nΧρήστης του Twitter ισχυρίζεται ότι ένα ρωσικό υποβρύχιο εντοπίστηκε να αφήνει την πόλη της Σεβαστούπολης μόλις λίγες μέρες μετά την παραβίαση των θαλάσσιων συνόρων της Ρωσίας από τρία ουκρανικά πολεμικά πλοία.\nΠαρόλα αυτά, το ρωσικό υπουργείο Άμυνας δεν έχει πραγματοποιήσει σχετική αναφορά μέχρι στιγμής.\nΟι φωτογραφίες του υποβρυχίου κλάσης Kilo, το οποίο καλείται «μαύρη τρύπα» από τους δυτικούς εμπειρογνώμονες λόγω της ικανότητάς του να εξαφανίζεται γρήγορα, κοινοποιήθηκαν από το χρήστη @Capt_Navy.\nΗ Daily Star ανέφερε ότι ο Αμερικανός βετεράνος των υποβρυχίων Έρικ Μορένο δήλωσε ότι το υποβρύχιο πιθανώς κατευθύνεται προς το στενό του Κερτς, το οποίο χωρίζει τον Εύξεινο Πόντο και τη Θάλασσα του Αζόφ.\nΤην Πέμπτη, το CNN ανέφερε ότι ο αμερικανικός στρατός ζήτησε από το Υπουργείο Εξωτερικών να ειδοποιήσει την τουρκική κυβέρνηση για την πρόθεσή του να πλεύσει ένα πολεμικό πλοίο στη Μαύρη Θάλασσα.\nΗ ειδοποίηση θα δώσει στο αμερικανικό ναυτικό την επιλογή να εισέλθει στην περιοχή, αλλά δεν αποτελεί ένδειξη ότι θα αναληφθεί μια τέτοια ενέργεια, ανέφεραν στο CNN τρεις κυβερνητικές πηγές.\n«Οι ΗΠΑ δεν μπορούν να στείλουν υποβρύχια εκεί επειδή τα νερά είναι υπερβολικά ρηχά για πυρηνικά υποβρύχια (SSNs). Ένα υποβρύχιο που κινείται με ντίζελ θα πρέπει να είναι εκείνο που θα εισχωρήσει εκεί, ώστε μόνο οι χώρες του ΝΑΤΟ με SSK (ντίζελ) υποβρύχια θα μπορούσαν να φτάσουν στην περιοχή. Εάν μια χώρα σκέφτεται ότι έχει τη δυνατότητα να εισέλθει εκεί και να κατασκοπεύσει για να δει τι συμβαίνει, θα πρέπει να το κάνει», ανέφερε ο Μορένο στη Daily Star.\nΟ Μορένο πρόσθεσε ότι εάν το ΝΑΤΟ έστειλε ένα πλοίο επιφανείας, πιθανότατα θα συνοδευόταν από ένα ή δύο υποβρύχια για προστασία και επιτήρηση.\n«Η κλάση Kilo που έστειλε η Ρωσία πιθανότατα είναι εκεί έξω τώρα. Η Ρωσία έχει επίσης πιθανώς μερικά SSNs που κινούνται γύρω από τη Μαύρη Θάλασσα. Πιθανώς στην είσοδο της Μαύρης Θάλασσας, αναμένοντας να ακούσει κάτι να έρθει μέσα. Το πολεμικό πλοίο που στέλνουμε θα είναι καθηλωμένο επειδή υπάρχει μόνο ένας τρόπος εισόδου και εξόδου» σχολίασε ο βετεράνος.\nΗ ανάπτυξη του ρωσικού υποβρυχίου έρχεται μετά το ναυτικό περιστατικό στο στενό του Κερτς στις 25 Νοεμβρίου, όταν τρία ουκρανικά πολεμικά πλοία εισήλθαν στα ρωσικά χωρικά ύδατα κατά παράβαση του διεθνούς δικαίου.\nΟι ρωσικές αρχές κατέλαβαν τα πλοία όταν αρνήθηκαν να ανταποκριθούν στις νόμιμες κλήσεις να εγκαταλείψουν την περιοχή και συνέλαβαν τους 24 ναυτικούς που βρίσκονταν στα πλοία.\nΣε απάντηση, ο Πρόεδρος της Ουκρανίας Πέτρο Πόροσενκο υπέγραψε διάταγμα που κήρυξε στρατιωτικό νόμο σε αρκετές περιοχές της Ουκρανίας που βρίσκονται κοντά στα ρωσικά σύνορα, στις ακτές της Μαύρης και της Αζοφικής Θάλασσας.\nπυρηνικό υποβρύχιο, Κερτς, Ουκρανία, Ρωσία, ΗΠΑ


Η άγνωστη "κόρη" της Βουγιουκλάκη - Το ΜΕΓΑΛΟ ΜΥΣΤΙΚΟ της αγαπημένης ηθοποιού! - LINE LIFE\nΑρχική Κοινωνία Η άγνωστη “κόρη” της Βουγιουκλάκη – Το ΜΕΓΑΛΟ ΜΥΣΤΙΚΟ της αγαπημένης ηθοποιού!\nΗ άγνωστη “κόρη” της Βουγιουκλάκη – Το ΜΕΓΑΛΟ ΜΥΣΤΙΚΟ της αγαπημένης ηθοποιού!\nΔεν ήταν μόνο στενός συνεργάτης αλλά και κουμπάρος της Αλίκης Βουγιουκλάκη αυτός ο οποίος αποκάλυψε ένα καλά κρυμμένο μυστικό της… Για μια άγνωστη πτυχή της προσωπικής ζωής της Αλίκης Βουγιουκλάκη μίλησε ο ηθοποιός – και κουμπάρος της, σημειωτέον – Βασίλης Μαλούχος.\nΣύμφωνα με τις αποκαλύψεις που έκανε, η ελληνίδα σταρ δυσκολευόταν να αποκτήσει παιδί και του πρότεινε να … υιοθετήσει την κόρη του, Ηταν τόση, δε, η επιμονή της να συμβεί αυτό ώστε οι σχέσεις τους ψυχράθηκαν…\n«Ναι, και θέλω να σου πω ότι η Αλίκη, που τότε δυσκολευόταν να κάνει δικό της παιδί, επέμενε να υιοθετήσει την κόρη μου. Έπαιζα μαζί της σε διάφορα έργα, στο “Κοτοπούλη”, κι όλο μου έλεγε: ”Γιατί δεν μου δίνεις την κόρη σου, αφού χώρισες;”. Κάποια φορά τσαντίστηκα με αυτή την επιμονή της κι από τότε ψυχραθήκαμε και σταμάτησε η συνεργασία μας. Αργότερα, όταν ανέβασε τη ”Βασίλισσα Αμαλία”, με κάλεσε να παίξω έναν ρόλο, αλλά δεν τα βρήκαμε στα χρήματα. Μου έδινε τον βασικό μισθό, ενώ είχα φτιάξει όνομα και είχα κάνει θιάσους δικούς μου», ανέφερε χαρακτηριστικά ο Βασίλης Μαλούχος στην Espresso.\nΠροηγούμενο άρθρο Oι «μυστικoi» κωδικoi τoυ iPhone και πώς θα τo «μετατρέψετε» σε Android!\nΕπόμενο άρθρο 27χρονη Ανέβασε Φωτογραφία ΑΠΟ ΤΟΝ ΒΙΑΣΜΟ Της! ΣΑΛΟΣ Στο Διαδίκτυο! (Φωτο)


Lufthansa: Πρόταση 500 εκατ. για την εξαγορά της Alitalia - Sport & Business\nΒρίσκεστε εδώ: Home ΕΠΙΧΕΙΡΗΣΕΙΣ Επιχειρήσεις - Επενδύσεις Lufthansa: Πρόταση 500 εκατ. για την εξαγορά της Alitalia\nLufthansa: Πρόταση 500 εκατ. για την εξαγορά της Alitalia\nΕπιχειρήσεις - Επενδύσεις Δευτέρα, 16 Οκτωβρίου 2017 15:06\nΗ γερμανική αεροπορική εταιρεία Lufthansa προσέφερε 500 εκατ. ευρώ για να αποκτήσει τα αεροπλάνα, τις χρονοθυρίδες από-προσγείωσης και το ιπτάμενο προσωπικό της ιταλικής Alitalia, σύμφωνα με σημερινό δημοσίευμα της εφημερίδας Corriere della Sera.\nΕπικαλούμενη τρεις ανώνυμες πηγές, η εφημερίδα ανέφερε ότι η Lufthansa έχει ήδη προτείνει να μειωθεί στο μισό το προσωπικό των 12.000 εργαζομένων της Alitalia και να περικοπούν οι πτήσεις μικρών και μεσαίων αποστάσεων.\nΗ εφημερίδα ανέφερε ότι η προσφορά πιθανόν να απορριφθεί από τους επιτρόπους που διοικούν τον αερομεταφορέα όσο βρίσκεται σε καθεστώς πώλησης. Η Lufthansa αρνήθηκε να σχολιάσει το δημοσίευμα.\nΗ προθεσμία για την υποβολή δεσμευτικών προσφορών για την Alitalia εκπνέει σήμερα στις 20:00 ώρα Ελλάδας. Ωστόσο, την Παρασκευή, η ιταλική κυβέρνηση παρέτεινε ως τις 30 Απριλίου την προθεσμία για την υποβολή βελτιωμένων προσφορών, που είχε αρχικά οριστεί για τις 5 Νοεμβρίου.\nΠερισσότερα σε αυτή την κατηγορία: « Lufthansa: Θα επενδύσει 500 εκατ. ευρώ έως το 2020\tNEOSET: Αίτηση υπαγωγής στο άρθρο 99 »


Lockdown: Οριστικό- φρένο λοιμωξιολόγων στο άνοιγμα των καταστημάτων και τις μετακινήσεις σε Θεσσαλονίκη, Αχαΐα και Κοζάνη – Godzila News\nΝα μην ανοίξουν τα καταστήματα του λιανεμπορίου και να μην επιτραπούν οι διαδημοτικές μετακινήσεις σε Θεσσαλονίκη, Αχαΐα και Κοζάνη εισηγήθηκε η Επιτροπή λοιμωξιολόγων – Στην κυβέρνηση η οριστική απόφαση.\n“Όχι” στο άνοιγμα των καταστημάτων λιανεμπορίου είπαν οι λοιμωξιολόγοι, όσον αφορά τις Περιφέρειες της Θεσσαλονίκης, της Αχαΐας και της Κοζάνης.\nΜετά την έκτακτη συνεδρίαση της Επιτροπής το βράδυ της Παρασκευής, με τη συμμετοχή του υπουργού Υγείας Βασίλη Κικίλια και του υπουργού Ανάπτυξης, Άδωνι Γεωργιάδη, η εισήγηση των λοιμωξιολόγων είναι να μην ανοίξουν τα μαγαζιά σε αυτές τις τρεις περιοχές.\nΕπίσης, σύμφωνα με πληροφορίες, εισηγήθηκαν και την ισχύ της απαγόρευσης των διαδημοτικών μετακινήσεων, υπό τον φόβο του ηλιόλουστου καιρού το Σαββατοκύριακο.\nΠλέον οι οριστικές αποφάσεις θα ληφθούν από την κυβέρνηση, με τη συνεργασία των αρμόδιων Υπουργείων, αφού η κατάσταση σε αυτές τις τρεις περιοχές προκαλεί προβληματισμό στους ειδικούς.\n“Καμπανάκι” Χαρδαλιά για την κατάσταση στις τρεις περιοχές\nΟ υφυπουργός Πολιτικής Προστασίας, Νίκος Χαρδαλιάς, αναφέρθηκε ιδιαίτερα στην επιδημιολογική εικόνα των Περιφερειακών Ενοτήτων Κοζάνης, Θεσσαλονίκης και Αχαΐας, η οποία, όπως είπε, είναι ιδιαίτερα ανησυχητική.\nΠιο συγκεκριμένα, η Περιφερειακή Ενότητα Κοζάνης έχει 738 ενεργά κρούσματα, από τα οποία το 87,91% είναι συμπτωματικά, ενώ από τη διαδικασία της ιχνηλάτησης έχουν εντοπιστεί επιπλέον 1771 στενές επαφές, από τις οποίες το 40,65% είναι με συμπτώματα.\nΔηλαδή, υπάρχουν 1.458 ενεργά αλλά και πιθανά κρούσματα – δηλαδή άτομα που έχουν έρθει σε επαφή με επιβεβαιωμένο κρούσμα και έχουν κλινικά συμπτώματα. Την ίδια στιγμή, όπως τόνισε ο κ. Χαρδαλιάς, η κατάσταση σε διάθεση κλινών ΜΕΘ Covid στην Κοζάνη είναι οριακή.\nΕπιπλέον, κατά το τελευταίο 10ημερο, τα ενεργά κρούσματα στο δήμο της Κοζάνης αυξήθηκαν κατά 97,56%, αύξηση που παρατηρείται ότι συμπαρασύρει και τους υπόλοιπους δήμους της περιοχής, λόγω αυξημένης μετακίνησης μεταξύ των νομών. Μάλιστα, ο κ. Χαρδαλιάς σημείωσε ότι τα ενεργά κρούσματα έχουν αυξηθεί κατά 98,13% στο δήμο Εορδαίας και κατά 92,1% στο δήμο Σερβίων, ενώ χθες σε δειγματοληπτικό έλεγχο του ΕΟΔΥ στη Σιάτιστα Κοζάνης ο δείκτης θετικότητας ήταν, όπως τόνισε, “στο εξωπραγματικό” 13,2%.\nΌσον αφορά την Περιφερειακή Ενότητα Θεσσαλονίκης, έχει αυτή τη στιγμή 3776 ενεργά κρούσματα, το 89,74% των οποίων είναι συμπτωματικά, ενώ από τη διαδικασία της ιχνηλάτησης έχουν εντοπιστεί 7250 στενές επαφές, το 44,07% των οποίων είναι με συμπτώματα. Άρα, στην περιφερειακή ενότητα υπάρχουν 6971 ενεργά και εν δυνάμει πιθανά κρούσματα.\nΕπιπρόσθετα, όπως είπε ο κ. Χαρδαλιάς, τα ενεργά κρούσματα στο δήμο Θεσσαλονίκης έχουν αυξηθεί κατά 45,69% το τελευταίο 10ήμερο – αύξηση που παρατηρείται ότι συμπαρασύρει και τους υπόλοιπους δήμους της Περιφερειακής Ενότητας. Ενδεικτικά, ο κ. Χαρδαλιάς ανέφερε, ότι το τελευταίο 10ήμερο τα ενεργά κρούσματα έχουν αυξηθεί κατά 38,73% στο δήμο Δέλτα, 67,78% στο δήμο Θερμαϊκού, 64,36% στον δήμο Λαγκαδά, 43,95% στον δήμο Κορδελιού-Ευόσμου και 335% στον δήμο Χαλκηδόνας.\nΕπιπλέον, η Περιφερειακή Ενότητα Αχαΐας έχει 1062 ενεργά κρούσματα, το 81,26% των οποίων είναι συμπτωματικά, ενώ από τη διαδικασία της ιχνηλάτησης έχουν εντοπιστεί 2124 στενές επαφές, το 38% των οποίων είναι με συμπτώματα. Δηλαδή, στην Αχαΐα υπάρχουν 1889 ενεργά και πιθανά κρούσματα, τη στιγμή που, όπως υπογράμμισε, ο κ. Χαρδαλιάς, υπάρχουν εξαιρετικές δυσκολίες στη διάθεση κλινών ΜΕΘ Covid.\nΕπιπρόσθετα, από την ημέρα που η Περιφερειακή Ενότητα Αχαΐας μπήκε στο επίπεδο πολύ αυξημένου κινδύνου (βαθύ κόκκινο) μέχρι σήμερα, τα ενεργά κρούσματα αντί να μειώνονται αυξάνονται, με αύξηση 46,89%, ενώ ενδεικτικά ανέφερε ότι στις 11 Ιανουαρίου η Αχαΐα είχε 113 ενεργά κρούσματα ενώ σήμερα έχει 1062.\n“Αν στην παραπάνω εικόνα, προσθέσουμε τα σημερινά στοιχεία και τρέχοντας τα στατιστικά μοντέλα, η κατάσταση μας ανησυχεί ιδιαίτερα”, επισήμανε ο κ. Χαρδαλιάς, ενώ στη συνέχεια απηύθυνε ισχυρότερη σύσταση και έκκληση σε αυτές τις Περιφερειακές Ενότητες, δηλαδή τη Θεσσαλονίκη, την Αχαΐα και την Κοζάνη, για πιστή τήρηση των μέτρων τις επόμενες ώρες, τα επόμενα εικοσιτετράωρα.\n“Είναι αναγκαίο είναι απαραίτητο, προκειμένου να μη δούμε το χειρότερο δυνατό σενάριο να γίνεται πραγματικότητα”, υπογράμμισε. Παράλληλα σημείωσε ότι σήμερα εντοπίστηκαν 350 νέα κρούσματα στη Θεσσαλονίκη, όπου η πληρότητα σε κλίνες ΜΕΘ covid αγγίζει το 90%, ενώ οι νέες εισαγωγές ασθενών με Covid στα νοσοκομεία της συμπρωτεύουσας για το μήνα Μάρτιο αυξήθηκαν κατά 270,97%. Ακόμη, στην Αχαΐα εντοπίστηκαν σήμερα 141 νέα κρούσματα, με τις νέες εισαγωγές ασθενών covid στα νοσοκομεία της Αχαΐας για το Μάρτιο, δηλαδή από την 1η Μαρτίου μέχρι την 1η Απριλίου να έχουν αυξηθεί κατά 164,29% .\nΕπιπλέον, στην Κοζάνη τα νέα κρούσματα είναι 94 και ο αριθμός των ασθενών με covid που νοσηλεύονται σε ΜΕΘ και απλές κλίνες στο νοσοκομείο Κοζάνης για το χρονικό διάστημα από 1η Μαρτίου μέχρι και χθες, παρουσιάζει αύξηση κατά 221,43%. “Είναι ξεκάθαρο ότι η επιδημιολογική εικόνα των περιοχών αυτών δεν επιτρέπει να διακινδυνεύσουμε την παραμικρή επιδημιολογική επιβάρυνση και κάνουμε έκκληση, παράκληση για αυστηρότατη εφαρμογή των μέτρων προστασίας”, τόνισε ο κ. Χαρδαλιάς.\nΜιλώντας για τη δύσκολη κατάσταση που διαμορφώνεται στην Αττική, ο υπουργός Υγείας Βασίλης Κικίλιας υποστήριξε στο Mega νωρίτερα ότι και άλλες περιοχές παρουσιάζουν αύξηση κρουσμάτων. “Εμείς δίνουμε μια τεράστια μάχη στην Αττική αυτή τη στιγμή, αλλά με το ένα μάτι λοξά παρακολουθώ τη Μακεδονία την Κοζάνη και την Αχαΐα και κρούω τον κώδωνα του κινδύνου στους συμπολίτες μας στις συγκεκριμένες περιοχές, καθώς δεν πάνε καλά οι περιοχές από πλευράς επιδημιολογικών στοιχείων” τόνισε.\nThe post Lockdown: Οριστικό- φρένο λοιμωξιολόγων στο άνοιγμα των καταστημάτων και τις μετακινήσεις σε Θεσσαλονίκη, Αχαΐα και Κοζάνη appeared first on Newsitamea.gr.\nΚαρκίνος: 9 συνήθειες που μειώνουν τις πιθανότητες θανάτου- Τι να προσέξετε και στη διατροφή σας